hotchpotch/miracl-hf-unified huggingface dataset:
สตาร์ เทรค: สงครามพิฆาตจักรวาล
สตาร์ เทรค: สงครามพิฆาตจักรวาล () เป็นภาพยนตร์แนวนิยายวิทยาศาสตร์ ในปี 2009 กำกับโดย เจ. เจ. อับรามส์ เขียนบทโดยโรเบอร์โต ออร์ซี และอเล็กซ์ เคิร์ตซแมน และสร้างโดยเดมอน ลินเดลอฟและไบรอัน เบิร์ก เป็นภาพยนตร์ชุดสตาร์เทร็ค ภาคที่ 11 โดยมีเรื่องราวเกี่ยวกับตัวละครหลักของเรื่อง นำแสดงโดยนักแสดงใหม่ทั้งหมด และถึงแม้ว่าเนื้อเรื่องภาพยนตร์จะมีเส้นเวลาที่แตกต่างไปจากเนื้อเรื่องดั้งเดิม โดยเล่าถึงเรื่องราวความหลังของ เจมส์ ที. เคิร์ก (คริส ไพน์) และสป็อก (แซกแครี ควินโต) ก่อนที่พวกเขาจะรวมตัวบนยาน ยูเอสเอสเอนเตอร์ไพร์ซ ที่จะต่อสู้กับเนโร (อีริก บานา) ชาวโรมูลันจากอนาคตที่คิดว่าพวกตนถูกคุกคามโดยสมาพันธ์อวกาศ ซึ่งเริ่มออกฉายโดยโรงภาพยนตร์ไอแมกซ์ ออกฉายในระดับนานาชาติ เมื่อวันที่ 7 พฤษภาคม ค.ศ. 2009 แล้วจึงออกฉายโดยทั่วไปในอเมริกาเหนือและสหราชอาณาจักรเมื่อวันที่ 8 พฤษภาคม ค.ศ. 2009
การพัฒนาภาพยนตร์เริ่มตั้งแต่ปี 2005 เมื่อพาราเมาท์พิกเจอร์สติดต่อมาอับรามส์ ออร์ซีและเคิร์ตซแมน ในการฟื้นฟูภาพยนตร์สตาร์เทร็ค โดยทีมครีเอทีฟได้เสนอความแตกต่างกับออร์ซีและลินเดลอฟ ที่เรียกตัวเองว่า "เทร็กกี้" กับอับรามาส์ที่ไม่ได้เป็นแฟนพันธุ์แท้ ที่ต้องการให้ภาพยนตร์เป็นที่สนใจของผู้คนที่กลุ่ม พวกเขายังในยานสตาร์เทร็ค แต่ก็ต้องการองค์ประกอบจากนวนิยายที่พวกเขาชื่นชอบ โดยดัดแปลงเรื่องเวลาและการออกแบบต่าง ๆ ให้ดูทันสมัยมากกว่าโชว์ดั้งเดิม ภาพยนตร์ถ่ายทำตั้งแต่เดือนพฤศจิกายน 2007 ถึงมีนาคม 2008 ด้วยการปกปิดความลับของภาพยนตร์ไว้ และหลังจากถ่ายทำไปได้ครึ่งทาง พาราเมาท์ตัดสินใจเลื่อนฉายจากธันวาคม 2008 เป็นพฤษภาคม 2009 โดยเชื่อว่าภาพยนตร์จะได้ฐานคนดูที่กว้างขึ้น
สตาร์ เทรค สงครามพิฆาตจักรวาล ได้รับรางวัลออสการ์ สาขาแต่งหน้ายอดเยี่ยม ไป 1 รางวัล ในงานประกาศผลรางวัลออสการ์ ครั้งที่ 82
การโจมตียานยูเอสเอสเคลวิน
ในปี2233ยานยูเอสเอสเคลวินตรวจพบพายุฟ้าคะนองในบริเวณน่านอวกาศของคลิงกอน ก่อนที่จะพบว่ามันคือหลุมดำและทันใดนั้นยานอวกาศลำมหึมาก็โผล่จากหลุมดำและเปิดฉากโจมตียานเคลวินด้วยตอร์ปิโดในทันที ทำใหยานเคลวินเสียหายอย่างหนักมีผู้บาดเจ็บและเสียชีวิตไปจำนวนหนึ่ง อีกทั้งยังทำให้เครื่องยนต์วาร์ปใช้การไม่ได้,ยานนีราด้าหยุดการโจมตีและติดต่อกับยานเคลวินที่พ่ายหมดรูป โดยเอเยล;ต้นเรือของยานนีราด้าให้ผู้บัญชาการยานเคลวิน ริชาร์ด โรโบขึ้นกระสวยมาที่ยานนีราด้าเพื่อเจรจาหยุดยิง หากปฏิเสธก็จะถูกทำลายทันที
โรโบถูกนำตัวไปพบนีโร กัปตันยานนีราด้าและเขาถูกสอบสวนโดยเอเยลเกี่ยวกับเอกอัคคราชทูตสป็อคและยานรูปร่างแปลกตาซึ่งเขาไม่เคยได้เห็นหรือเคยได้ยินมาก่อน เมื่อเขาได้บอกว่าวันนี้คือวันที่ดวงดาว 2233.04 เขาก็ถูกนีโรสังหารทำให้สัญญาณชีพจรของเขาหายไปจากหน้าจอของยานเคลวินในทันที เคิร์คได้พยายยามยิงตอบโต้และป้องกันยานจากการจู่โจมของยานนีราด้าซึ่งยิงตอร์ปิโดมาอีกระลอกทำให้ยานเคลวินอยู่ในสภาพวิกฤติ เคิร์ครู้ว่ายานกำลังจะถูกทำลายในไม่ช้าและทุกคนจะตายกันหมด เขาจึงออกคำสั่งทั่วไปที่13;อพยพลูกเรือทุกคนไปยังกระสวย รวมทั้งภรรยาของเขา วิโนน่า เคิร์คซึ่งกำลังจะคลอดลูก โดยเคิร์คได้เตรียมยานพยาบาลที่37ไว้สำหรับภรรยาของเขา
นักรบมิติอวกาศสปิลบัน
นักรบมิติอวกาศสปิลบัน () เป็นภาพยนตร์โทคุซัทสึแนวเมทัลฮีโร่ลำดับที่ 5 ออกอากาศครั้งแรกเมื่อวันที่ 7 เมษายน ค.ศ. 1986 ถึงวันที่ 9 มีนาคม ค.ศ. 1987 โดยออกอากาศทางสถานีโทรทัศน์ทีวีอาซาฮี รวมทั้งสิ้น 44 ตอน
ในประเทศไทย ได้เคยออกอากาศทาง สถานีโทรทัศน์สีกองทัพบกช่อง 7 มาแล้วถึง 2 ครั้ง และ ลิขสิทธิ์ในการจำหน่ายรูปแบบวิดีโอ(ในครั้งนั้น) คือ บริษัท วิดีโอสแควร์
ชุดเกราะของสปิลบัน, ไดอาน่า และเฮเลน โดยปกติถูกเก็บในยานแม่แกรนนาสก้า เมื่อใช้งานจะใช้คำว่า "Kesshou" ในการสวมเกราะโดยการสวมเกราะจะใช้เวลาในการสวมเกราะ 10 ไมโครวินาที (10/1 ล้านวินาที) โดยจะส่งในระบบของยาน
ทั้งนี้ชุดเกราะไดอาน่าและเฮเลนมีรูปแบบเดียวกัน แต่แตกต่างตรงที่อาวุธที่ใช้โดยไดอาน่าเลดี้ใช้อาวุธ เลดี้สไนเปอร์ ส่วนเฮเลนเลดี้จะใช้เลดี้คัตเตอร์
กองกำลังของวาร่ามีการแบ่งออกเป็น 3 กองกำลังได้แก่ กองกำลังจักรกล กองกำลังชีวะและกองกำลังสปายแต่เพราะกองกำลังสปายไม่มีกองทหารหรือนักรบเป็นของตัวเอง ฉะนั้นจึงมีเพียงกองกำลังจักรกลกับกองกำลังชีวะเท่านั้นที่ส่งสมุนออกไปสู้กับสปิลบัน อันได้แก่
เขื่อนดินช่องเขาขาด
เขื่อนดินช่องเขาขาดหรือแซดเดิ้ล อยู่ห่างจากอำเภอท่าปลา จังหวัดอุตรดิตถ์ในระยะทาง 4 กิโลเมตร เป็นเขื่อนที่สร้างปิดช่องเขา เพื่อกันไม่ให้น้ำในอ่างเก็บน้ำเหนือเขื่อนไหลออกมาทางช่องเขานี้ สันเขื่อนเป็นถนนที่มีท่าเรือสำหรับส่งปลา นอกจากนั้นยังมีเรือเอกชนบริการนำเที่ยวในอ่างเก็บน้ำ และเขื่อนดินช่องเขาขาดเป็นเขื่อนดินขนาดเล็กที่อยู่ในเขื่อนสิริกิติ์อีกบริเวณหนึ่ง
จักรกลยอดมนุษย์เมทัลเดอร์
จักรกลยอดมนุษย์เมทัลเดอร์ () เป็นภาพยนตร์โทคุซัทสึแนวเมทัลฮีโรลำดับที่ 6 ออกอากาศครั้งแรกเมื่อวันที่ 16 มีนาคม ค.ศ. 1987 ถึงวันที่ 17 มกราคม ค.ศ. 1988 โดยออกอากาศทุกวันจันทร์เวลา 19.00 ถึง 19.30 น. และย้ายวันและเวลาเป็นทุกวันอาทิตย์เวลา 9.30 ถึง 10.00 นทางสถานีโทรทัศน์อาซาฮีรวมทั้งสิ้น 39 ตอนและมีตอนพิเศษทางภาพยนตร์อีก 1 ตอน
ปี ค.ศ. 1945 ดร.โคงะ ริวอิจิโร่ ได้พัฒนาหุ่นยนต์แอนดรอยด์เพือให้กองทัพของจักรวรรดิญี่ปุ่นเอาไปใช้ในสงครามแปซิฟิก โดยออกแบบตามแบบของลูกชายที่เสียชีวิตไปแล้ว โคงะ ทัตสึโอะ แต่ทว่าหลังจากพัฒนาเสร็จ ดร. โคงะ กลับซ่อนหุ่นยนต์ไว้ในฐานทัพลับแทนที่จะมอบให้กองทัพเพราะอยากสร้างสันติภาพให้กับโลก จากนั้นดร.โคงะจึงออกจากญี่ปุ่นไปทำงานที่นาซ่า หลังจากสงครามโลกครั้งที่ 2 สิ้นสุดลงหลายสิบปี มุรากิ อดีตเพื่อนร่วมงานของดร.โคงะ ผู้มีจิตใจชั่วร้ายและมีความทะยานอยากที่จะครองโลกสร้างกองทัพจักรวรรดิเนรอสขึ้น เผอิญดร.โคงะล่วงรู้ความลับของจักรวรรดิเนรอส เข้าจึงถูกจักรวรรดิเนรอสไล่ล่า ดร.โคงะจึงเดินทางกลับมาที่ญี่ปุ่นเพื่อที่จะปลุกหุ่นยนต์แอนดรอยด์ที่เค้าพัฒนาขึ้นเมื่อช่วงยุคปลายสงครามโลกครั้งที่ 2 แต่หลังจากที่หุ่นยนต์แอนดรอยด์ที่ดร.โคงะให้ชื่อไว้ว่า สึรุงิ ริวเซย์ ตื่นขึ้นมา เค้ากลับไมสามารถตอบสนองต่อคำสั่งของดร.โคงะได้เพราะ ริวเซย์ จะตอบสนองต่อเป้าหมายที่ถูกโปรแกรมไว้เท่าน้น ดร.โคงะ จึงสละชีวิตตัวเองด้วยการให้ ทหารกองทัพของจักรวรรดิ์เนรอสฆ่า เมื่อริวเซย์เห็นดร.โคงะผู้สร้างตนถูกฆ่าโปรแกรมที่ถูกตั้งไว้จึงเริ่มทำงาน และเมื่อความโกรธของริวเซย์ถึงขีดสุด เค้าจะแปลงร่างเป็น เมทัลเดอร์มอเตอร์ไซค์พ่วงสีฟ้าของเมทัลเดอร์สามารถบินไปบนท้องฟ้าได้และสามารถแยกส่วนพ่วงออกไปโจมตีได้ มักใช้ในการพุ่งเข้าขนกองทัพเสื้อเกราะ (ヨロイ軍団) เป็นกองทัพที่ใช้ชุดเกราะและอาวุธโบราณรูปแบบต่างๆในการต่อสู้เป็นหลัก โดยผู้ใช้เป็นมนุษย์ที่มีทักษะการต่อสู้ในรูปแบบต่างๆหรือถูกดัดแปลงเป็นไซบอร์กแล้วใช้อาวุธหรืออุปกรณ์พิเศษเสริมความแข็งแกร่ง มีสมาชิกไล่ตามยศดังนี้
กองทัพหุ่นยนต์นักสู้ (戦闘ロボット軍団) เป็นกองทัพของหุ่นยนต์รบรูปแบบมนุษย์หรือแอนดรอยด์ที่ถูกสร้างขึ้นมาจากโรงงานผลิตอาวุธของกลุ่มบริษัทในเครื่อคิริฮาระโดยมีพื้นฐานมาจากข้อมูลในโครงการพัฒนาโชจินกิเช่นเดียวกับเมทัลเดอร์ จึงมีคุณลักษณะที่ใกล้เคียงกับเมทัลเดอร์มากกว่ากองทัพอื่น สมาชิกในกองทัพไล่ตามยศประกอบด้วย
กองทัพมอนสเตอร์ (モンスター軍団) เป็นกองทัพของสัตว์ประหลาดหรือสิ่งมีชีวิตกลายพันธ์ถูกสร้างและดัดแปลงจากสิ่งมีชีวิตต่างๆโดยใช้ไบโอเทคโนโลยีขั้นสูงสามารถปลูกถ่ายอวัยวะเพื่อฟื้นฟูสภาพได้ ความสามารถโดยรวมของนักรบในกองทัพมอนสเตอร์ได้แก่ พ่นหรือปล่อยเมือกเหนียว พ่นเส้นใยออกมา และกลายร่างเป็นก้อนเมือกเหลวๆที่สามารถเล็ดลอดผ่านช่องเล็กๆหรือแฝงตัวละลายไปกับสภาพแวดล้อมเพื่อพรางตัว เมื่อเสียชีวิตร่างมักสลายตัวกลายเป็นเมือกเหนียวหรือฟอง มีสมาชิกไล่เรียงตามลำดับยศดังนี้
กองทัพเกราะยนต์ (機甲軍団) เป็นกองทัพหุ่นยนต์รบอีกรูปแบบนึงโดยสร้างขึ้นมาให้มีลักษณะของอาวุธสงครามที่มีแขนขาโดยมีร่างภายในเป็นแบบแอนดรอยด์และสวมเกราะเฟรมติดอาวุธทับที่ด้านนอก มักออกปฏิบัติการเพื่อสนับสนุนกองทัพอื่นๆเป็นหลัก แม้มีสมาชิกน้อยแบบทว่าแต่ละแบบสามารถผลิตออกมาได้เป็นจำนวนมากจึงมีตัวตายตัวแทนมาเสริมแทนที่เสมอ มีสมาชิกตามลำดับยศดังนี้
คริส ไพน์
คริสโตเฟอร์ ไวต์ลอว์ ไพน์ () เกิดวันที่ 26 สิงหาคม ค.ศ. 1980 ในลอสแอนเจลิส รัฐแคลิฟอร์เนีย เป็นนักแสดงชาวอเมริกัน แสดงในภาพยนตร์แนวโรแมนติกคอเมดี้ เรื่อง "บันทึกรักเจ้าหญิงวุ่นลุ้นวิวาห์" (2004) และ "Just My Luck" (2006) เขายังแสดงในภาพยนตร์แนวไซไฟ เรื่อง "สตาร์เทร็ค" รับบทเป็น เจมส์ ที. เคิร์ก
ไพน์เกิดในลอสแอนเจลิส รัฐแคลิฟอร์เนียเป็นบุตรของ โรเบิร์ต ไพน์และ กวิน กิลฟอร์ด เขามีพี่สาว 1 คนชื่อแคเธอรีน เขามีเชื้อสายเวลช์และยิว จากทางฝั่งแม่ พ่อของเขาเป็นนักแสดงซึ่งเซ็นสัญญากับยูนิเวอร์ซัล ขณะที่แม่ของเขาก็เป็นนักแสดงและปัจจุบันยังฝึกเป็นนักจิตบำบัด ส่วนยายเขาเป็นนักแสดงชื่อ แอน กวิน และตาของเขา แมกซ์ เอ็ม กิลฟอร์ด นักกฎหมายฮอลลีวูด ไพน์จบการศึกษาจากมหาวิทยาลัยแคลิฟอร์เนีย เบิร์กลีย์ ปริญญาภาษาอังกฤษ เขายังศึกษาในสหราชอาณาจักร ศึกษาภาษาอังกฤษที่ มหาวิทยาลัยลีดส์
ไพน์ เริ่มอาชีพการแสดงในปี 2003 กับตอนในซีรีส์ "ER" และในปีเดียวกันเขาก็ได้ปรากฏในตอนของ "The Guardian" และ "" ในปี 2004 เขามีผลงานใน "Why Germany?" ซึ่งเป็นภาพยนตร์สั้น และแสดงใน "บันทึกรักเจ้าหญิงวุ่นลุ้นวิวาห์" รับบทเป็นคนที่ตัวละครแสดงโดยแอนน์ แฮททาเวย์ หลงชื่นชอบ ภาพยนตร์เรื่องนี้ออกฉายเดือนสิงหาคมในปีนั้นและทำรายได้ดีในตารางบ็อกซ์ออฟฟิส ในปี 2005 ไพน์แสดงในตอนหนึ่งของซีรีส์เรื่อง "Six Feet Under" และแสดงในหนังอินดี้เรื่อง "Confession" มีออกขายเฉพาะในวิดีโอ และแสดงในภาพยนตร์สั้นเรื่อง "The Bulls"
ไพน์แสดงในภาพยนตร์โทรทัศน์เรื่อง "Surrender Dorothy" ซึ่งออกอากาศเมื่อต้นปี 2006 เขายังแสดงเป็นเจค ฮาร์ดิน ในภาพยนตร์อเมริกันเรื่อง "Just My Luck" ภาพยนตร์แนวโรแมนติกคอเมดี้ที่แสดงนำร่วมกับลินด์เซย์ โลแฮน ซึ่งรับบทเป็นแอชลีย์ อัลไบรต์ ภาพยนตร์ออกฉายเมื่อ 12 พฤษภาคม ค.ศ. 2006 เขายังแสดงในภาพยนตร์ตลกเรื่อง "Blind Dating" และหนังแอ็กชันเรื่อง "Smokin' Aces"
ในปี 2007 ไพน์ปฏิเสธที่จะรับบทในภาพยนตร์ดัดแปลงเรื่อง "White Jazz" ต่อมาเขาแสดงในบท เจมส์ ที. เคิร์ก ในภาพยนตร์ "สตาร์ เทรค"
หลักสูตรแกนกลางการศึกษาขั้นพื้นฐานพุทธศักราช 2551
หลักสูตรแกนกลางการศึกษาขั้นพื้นฐานพุทธศักราช 2551 เป็นการต่อยอดจากหลักสูตรการศึกษาขั้นพื้นฐาน พ.ศ. 2544 มุ่งพัฒนาผู้เรียนทุกคน ซึ่งเป็นกำลังของชาติให้เป็นมนุษย์ที่มีความสมดุลทั้งด้านร่างกาย ความรู้ คุณธรรม มีจิตสำนึกในความเป็นพลเมืองไทยและเป็นพลโลก ยึดมั่นในการปกครองตามระบอบประชาธิปไตยอันมีพระมหากษัตริย์ทรงเป็นประมุข มีความรู้และทักษะพื้นฐาน รวมทั้ง เจตคติ ที่จำเป็นต่อการศึกษาต่อ การประกอบอาชีพและการศึกษาตลอดชีวิต โดยมุ่งเน้นผู้เรียนเป็นสำคัญบนพื้นฐานความเชื่อว่า ทุกคนสามารถเรียนรู้และพัฒนาตนเองได้เต็มตามศักยภาพ
เฟนเดอร์
เฟนเดอร์มิวสิคัลอินสตรูเมนต์คอร์ปอเรชัน () หรือ เฟนเดอร์ เป็นบริษัทสัญชาติอเมริกัน ก่อตั้งโดย ลีโอ เฟนเดอร์ เป็นผู้ผลิตกีตาร์ไฟฟ้ารายแรกที่ใช้วิธีการผลิตแบบอุตสาหกรรม และยังได้เป็นผู้ผลิตเบสไฟฟ้าแบบลำตัวตันขึ้นเป็นเจ้าแรกอีกด้วย บริษัทก่อตั้งในปี 1938 เดิมใช้ชื่อว่า เฟนเดอร์อีเลคทริกอินสตรูเมนต์แมนูแฟคเจอริงคัมปะนี (Fender Electric Instrument Manufacturing Company)
สินค้าของบริษัทที่มีชื่อเสียง ได้แก่ เฟนเดอร์ เทเลแคสเตอร์ (ปี 1950) , เฟนเดอร์ พรีซิชันเบส (ปี 1951) , เครื่องขยายเสียงแบบหลอดสุญญากาศเฟนเดอร์ เบสแมน (ปี 1952), เฟนเดอร์ สตราโตแคสเตอร์ (ปี 1954) และเฟนเดอร์ แจสเบส (ปี 1960)
ลีโอ เฟนเดอร์ ขายบริษัทเฟนเดอร์ให้กับ โคลัมเบีย บรอดแคสติง ซิสเตม (ซีบีเอส) ด้วยราคา 13 ล้านดอลลาร์สหรัฐ ในปี ค.ศ. 1965 ภายใต้การบริหารของซีบีเอส บริษัทได้ขยายสายการผลิตไปในหลายประเทศเช่น เม็กซิโก ญี่ปุ่น จีน และเกาหลี และยังได้ออกสินค้าเพื่อรองรับลูกค้าที่มีงบประมาณไม่มากนัก ใช้เครื่องหมายการค้า Squier ต่อมาในปี ค.ศ. 1985 กลุ่มพนักงานบริษัทได้รวมตัวกันซื้อหุ้นบริษัทคืนจากซีบีเอส และเปลี่ยนชื่อบริษัทเป็น เฟนเดอร์มิวสิคัลอินสตรูเมนต์คอร์ปอเรชัน จนถึงปัจจุบัน
ตำบลป่าแดด (อำเภอเมืองเชียงใหม่)
ตำบลป่าแดด เป็นตำบลหนึ่งในอำเภอเมือง จังหวัดเชียงใหม่ ตั้งอยู่ทางทิศใต้ของเมืองเชียงใหม่
สภาตำบลป่าแดดได้รับการยกฐานะเป็น องค์การบริหารส่วนตำบลป่าแดด เมื่อ 2 มีนาคม พ.ศ. 2538 ประกาศในราชกิจจานุเบกษา เล่มที่ 112 ตอนพิเศษ ลงวันที่ 3 มีนาคม พ.ศ. 2538 หน้า 15 ประกาศให้เป็น องค์การบริหารส่วนตำบลชั้น 4 หลังจากนั้นได้ยกระดับเป็น อบต.ระดับกลางใน พ.ศ. 2540 และได้ยกระดับเป็น อบต.ขนาดใหญ่ เมื่อ 26 เมษายน พ.ศ. 2549 จนกระทั่งได้รับการประกาศจาก กระทรวงมหาดไทย ลงวันที่ 2 สิงหาคม 2550 ให้เป็น เทศบาลตำบลป่าแดด เมื่อวันที่ 24 สิงหาคม พ.ศ. 2550
ตำบลป่าแดดมีพื้นที่ประมาณ 25 ตร.กม. (15,625 ไร่) ตั้งอยู่ทางทิศใต้ของอำเภอเมืองเชียงใหม่ เป็นพื้นที่ราบลุ่มฝั่งซ้าย (ตะวันตก) 
ของแม่น้ำปิงโดยมีพื้นที่ติดแม่น้ำปิง เป็นแนวทางยาวประมาณ 6.5 กม. ทำให้มักเกิดน้ำท่วมบริเวณพื้นที่ฝั่งแม่น้ำในฤดูน้ำหลาก
ตำบลป่าแดดมีอาณาเขตติดต่อ 5 ตำบล ใน 3 อำเภอของจังหวัดเชียงใหม่
ตำบลป่าแดดแบ่งการปกครองออกเป็น 13 หมู่บ้าน ได้แก่
ตำบลป่าแดดมีประชากรทั้งสิ้น 15,359 คน แบ่งเป็นชาย 7,114 คน และหญิง 8,245 คน
ประชากรส่วนใหญ่ประกอบอาชีพรับจ้าง ค้าขาย รับราชการและเกษตรกรรม ส่วนใหญ่มีระดับฐานะปานกลาง
ตำบลป่าแดด มีพื้นที่ติดต่อกับแม่น้ำปิง จึงมีการคมนาคมทางบกและทางน้ำ ในการคมนาคมทางบก มีถนนสายหลัก 4 สาย ได้แก่
ตำบลป่าแดดมีศาสนสถานหลายแห่ง ดังนี้
พระเจ้าหุวิชกะ
พระเจ้าหุวิษกะ (; กุษาณะ: Οοη ϸ κι) เป็นกษัตริย์พระองค์ที่ 4 แห่งจักรวรรดิกุษาณะในเอเชียใต้ ในราวพุทธศตวรรษที่ 7 ทรงขึ้นครองราชย์ต่อจากพระเจ้ากนิษกะมหาราช นักโบราณคดีอังกฤษสันนิษฐานว่าพระองค์เป็นผู้สร้างพระมหาโพธิเจดีย์ เนื่องจากพบเครื่องกัปปิยะภัณฑ์ทองคำจำนวนมากที่พระองค์สร้างถวายอุทิศไว้ใต้พระแท่นพุทธบัลลังก์ภายในพระมหาโพธิเจดีย์ที่พุทธคยา สถานที่ตรัสรู้ของพระพุทธเจ้า
พระเจ้าหุวิษกะครองราชย์อยู่ระหว่างปี พ.ศ. 683 - พ.ศ. 723 รวมระยะเวลา 40 ปี
อิสซาเบลลาแห่งฝรั่งเศส (แก้ความกำกวม)
อิสซาเบลลาแห่งฝรั่งเศส อาจหมายถึง สตรีคนสำคัญที่ใช้ชื่อ อิสซาเบล หรือ อิสซาเบลลา จากฝรั่งเศส
แตงกวา
แตงกวา หรือ แตงร้าน เป็นไม้เลื้อยในวงศ์ Cucurbitaceae (วงศ์เดียวกันกับแตงโม ฟักทอง บวบ มะระ น้ำเต้า) มีถิ่นกำเนิดในประเทศอินเดีย นิยมปลูกเพื่อใช้ผลเป็นอาหาร มีอายุตั้งแต่ปลูกจนถึงเก็บเกี่ยว 30-45 วัน แตงกวาสามารถนำไปปรุงอาหารได้มากมายหลายชนิดเช่น แกงจืด ผัด กินกับน้ำพริก หรืออาจแปรรูปเป็นแตงกวาดอง
แตงกวามีรากแก้ว แตกแขนงเป็นจำนวนมาก รากสามารถแผ่ทางด้านกว้างและหยั่งลึกได้มากถึง 1 เมตร ลำต้นเป็นเถามีขนขึ้นมีขนขึ้นปกคลุมทั่วไป มีข้อยาว 10 ถึง 20 เซนติเมตร มีหนวดเกาะบริเวณข้อโดยส่วนปลายของหนวดไม่มีการแตกแขนง ใบมีก้านใบยาว 5 – 15 เซนติเมตร ใบหยาบมีขนใบ มีมุมใบ 3 ถึง 5 มุม ปลายใบแหลม ใบใหญ่มี เส้นใบ 5 – 7 เส้น ดอกเพศเมียเป็นดอกเดี่ยว กลีบเลี้ยงสีเขียว 5 กลีบ กลีบดอกสีเหลือง 5 กลีบ ดอกตัวผู้เป็นดอกเดี่ยว ผลแตงกวามีลักษณะเรียวยาวทรงกระบอก มีใส้ภายในผล ความยาวระหว่างผล 5- 40 เซนติเมตร
แตงกวามีน้ำเป็นองค์ประกอบถึงร้อยละ 96 จึงมีคุณสมบัติแก้กระหาย และเพิ่มความชุ่มชื้น และช่วยการกำจัดของเสียตกค้างในร่างกาย นอกจากนี้แตงกวามีสารอาหารที่มีประโยชน์ ได้แก่ วิตามินซี กรดคาเฟอิก กรดทั้ง 2 นี้ป้องกันการสะสมน้ำเกินจำเป็นในร่างกาย เปลือกแตงกวามีกากใยอาหาร และแร่ธาตุจำเป็น เช่น ซิลิกา โพแทสเซียม โมลิบดีนัม แมงกานีส และแมกนีเซียม
ซิลิกาเป็นแร่ธาตุที่เสริมความแข็งแรงให้กับกล้ามเนื้อ กระดูกอ่อน เส้นเอ็น และกระดูก ปริมาณ เส้นใย ธาตุโพแทสเซียมและแมงกานีส ในเปลือกแตงกวาช่วยควบคุมความดันเลือดและความ สมดุลของสารอาหารในร่างกาย ธาตุแมกนีเซียมช่วยเสริมการทำงานของระบบประสาท กล้ามเนื้อ และระบบการไหลเวียนโลหิต เส้นใยอาหารควบคุมระดับคอเลสเตอรอล และช่วยระบบขับถ่ายโดยมีพลังงานต่ำเหมาะ กับผู้ที่ต้องการควบคุมน้ำหนัก
แตงกวาเป็นพืชที่ไม่ทนทานต่อสารมลพิษอินทรีย์แต่สามารถส่งเสริมการย่อยสลายสารพิษในไรโซสเฟียร์ได้ดี โดยสามารถส่งเสริมการย่อยสลาย เอนโดซัลแฟน ซัลเฟต แอนทราซีนและฟลูออรีนได้
พระเจ้าฟิลิปที่ 5 แห่งฝรั่งเศส
พระเจ้าฟิลิปที่ 5 แห่งฝรั่งเศส (; ) (ค.ศ. 1292/ค.ศ. 1293 - 3 มกราคม ค.ศ. 1322) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสต่อจากพระนัดดาพระเจ้าจอห์นที่ 1 ระหว่างวันที่ 20 พฤศจิกายน ค.ศ. 1316 จนเสด็จสวรรคตเมื่อวันที่ 3 มกราคม ค.ศ. 1322 นอกจากจะเป็นพระมหากษัตริย์แห่งฝรั่งเศสแล้วฟิลิปก็ยังเป็นกษัตริย์แห่งนาวาร์ (ฟิลิปที่ 2) และเคานท์แห่งชองปาญตั้งแต่ปี ค.ศ. 1316 จนกระทั่งเสียชีวิต
พระเจ้าฟิลิปเสด็จพระราชสมภพราวปี ค.ศ. 1292/ค.ศ. 1293 ที่ลิอองในประเทศฝรั่งเศส พระองค์เป็นพระราชโอรสองค์ที่สองในพระเจ้าฟิลลิปที่ 4 และ พระราชินีฌาน ฟิลิปทรงมีฐานะเป็นผู้สำเร็จราชการแทนพระองค์ให้แก่พระนัดดาพระเจ้าจอห์นที่ 1 (พระราชโอรสในพระเชษฐาพระเจ้าหลุยส์ที่ 10) เป็นเวลาห้าวันก่อนที่จะเสด็จสวรรคต หลังจากนั้นฟิลิปก็ทรงประกาศตนเองเป็นกษัตริย์ ซึ่งทำให้เป็นข่าวร่ำลือกันว่าพระองค์ทรงมีส่วนในการสวรรคตของพระนัดดา
ในปี ค.ศ. 1320 พระเจ้าฟิลิปทรงสามารถขยายดินแดนไปยังบริเวณฟลานเดอร์ส ในด้านกิจการภายในพระองค์ทรงพยายามปฏิรูปรัฐบาลและพยายามสร้างมารตรในการมาตราการวัดและการชั่งตวง และเช่นเดียวกับพระราชบิดาพระองค์ทรงเปลี่ยนนโยบายที่วางไว้ก่อนหน้านั้นโดยพระเชษฐาพระเจ้าหลุยส์ที่ 10 ผู้ปกครองบ้านเมืองภายใต้อิทธิพลของชาร์ลส์แห่งวาลัวส์พระปิตุลา และทำให้สภาวะของบ้านเมืองอยู่ในสภาพที่ย่ำแย่ นอกจากนั้นก็ยังทรงช่วยกู้ฐานะของผู้ที่สนิทสนมกับพระบิดาที่ประสบปัญหาในรัชสมัยของพระเชษฐา
พระเจ้าฟิลิปเสกสมรสกับฌานที่ 2 แห่งเบอร์กันดี และมีพระราชธิดาห้าพระองค์และพระราชโอรสสองพระองค์ และพระราชโอรสมิได้มีพระชนมายุยืนพอที่จะสืบราชบัลลังก์ต่อจากพระองค์ได้ พระองค์สิ้นพระชนม์เมื่อวันที่ 3 มกราคม ค.ศ. 1322 พระร่างของพระองค์ถูกบรรจุที่มหาวิหารแซงต์เดอนีส์ พระอนุชาขึ้นครองราชย์ต่อมาเป็นพระเจ้าชาร์ลส์ที่ 4 แห่งฝรั่งเศส
พระเจ้าชาร์ลที่ 4 แห่งฝรั่งเศส
พระเจ้าชาร์ลส์ที่ 4 แห่งฝรั่งเศส () (18/19 มิถุนายน ค.ศ. 1294/ค.ศ. 1293 - 1 กุมภาพันธ์ ค.ศ. 1328) ทรงเป็นพระมหากษัตริย์แห่งฝรั่งเศสแห่งราชวงศ์กาเปเตียง ผู้ทรงครองราชบัลลังก์ฝรั่งเศสต่อจากพระเชษฐาพระเจ้าฟิลิปที่ 5 ระหว่างวันที่ 3 มกราคม ค.ศ. 1322 จนเสด็จสวรรคตเมื่อวันที่ 1 กุมภาพันธ์ ค.ศ. 1328 ชาร์ลส์เป็นพระมหากษัตริย์ราชวงศ์กาเปเตียงองค์สุดท้าย นอกจากนั้นก็ยังทรงเป็นกษัตริย์แห่งนาวาร์ (ชาร์ลส์ที่ 1)
พระเจ้าชาร์ลส์เสด็จสวรรคตเมื่อวันที่ 1 กุมภาพันธ์ ค.ศ. 1328 พระร่างของพระองค์ถูกบรรจุที่มหาวิหารแซงต์เดอนีส์ ชาร์ลส์ไม่มีพระโอรส ราชบัลลังก์จึงผ่านไปยังฟิลิปของสายราชวงศ์วาลัวส์ผู้ ขึ้นครองราชย์ต่อมาเป็นพระเจ้าฟิลิปที่ 6 แห่งฝรั่งเศส
อินทิรา ยืนยง
อินทิรา ยืนยง หรือ อิน บูโดกัน เกิดเมื่อวันที่ 2 กุมภาพันธ์ พ.ศ. 2518 สำเร็จการศึกษาวิชาเอกดนตรีศึกษา (เครื่องดนตรีทรัมเป็ท) จาก มหาวิทยาลัยราชภัฏสวนสุนันทา เป็นนักร้องนำของวง บูโดกัน ของ GMM Grammy อินยังได้เป็นครูสอนร้องเพลงให้กับ ปฏิบัติการนักล่าฝัน หรือที่รู้จักกันดีในชื่อ True Academy Fantasia อีกด้วย เมื่อ พ.ศ. 2551 ชีวิตส่วนตัวแต่งงานแล้ว กับ จอห์น ศุภชัย พรหมมินทร์ เมื่อวันที่ 29 พฤษภาคม 2559
อินได้มาเปิดใจกับผู้สื่อข่าวสาเหตุที่เธอเงียบหายไปจากวงการเกือบ 2 ปี ซึ่งอินเผยสาเหตุที่หายไปจากการทำเพลงว่า ท้อใจกับพวกแผ่นผี และพิษเศรษฐกิจ จนยึดอาชีพครูสอนดนตรีเลี้ยงตัว
""เกือบ 2 ปีแล้วที่หายไปจากการทำเพลง ที่ผ่านมาผลงานเราติดตลาดนะ แต่อัลบั้มกลับขายไม่ได้ เพราะแผ่นผีมันชุมเหลือเกิน ก็เป็นอีกสาเหตุที่ทำให้พวกเราท้อกับการทำงานนะ"" ซึ่งอินพูดต่อว่า ""ยอมรับว่างานเราไม่ฟู่ฟ่าเหมือนก่อน แต่ไม่ถือว่าตัวเองตกอับนะ เพราะเราไม่อยู่นิ่ง พยายามหางาน และยืนด้วยตัวเองตลอด แต่วันหนึ่งมันไม่ไหวเราก็ต้องปล่อยวางบ้าง หลายๆ คนอาจจะมองว่าอายไหม ที่เคยดังแล้ววันนี้คนรู้จักน้อยลง ไม่เลย ไม่เคยอยู่ในหัวอินเลย อินดูแลครอบครัวด้วยความสามารถตัวเองมาตลอด คนจะรักก็รักที่อินเป็นอิน ชื่อเสียงก็คือผลพลอยได้ ที่คนฟังปรานี ฉะนั้นวันนี้ถ้าคนรู้จักเราน้อยลง เพราะเราไม่ค่อยได้ออกสื่อ"" ซึ่งสุดท้ายอินได้ปิดท้ายว่า "อินถือคติว่าคนเรามีขึ้นย่อมมีลง ไม่ซีเรียส ทุกวันนี้ก็สอนลูกศิษย์ที่บ้านและรับงานจ้างทั่วๆ ไป วงเรายังไม่แตก และยังรับงานอยู่ มีโอกาสเมื่อไหร่คงได้ทำงานเพลงให้ฟังกันอีกครั้ง เป็นกำลังใจให้กับเพื่อนๆ ศิลปินทุกคนที่มุ่งมั่นกับการทำเพลงด้วยค่ะ"
พระเจ้าฟิลิปที่ 6 แห่งฝรั่งเศส
พระเจ้าฟิลิปที่ 6 แห่งฝรั่งเศส (; ) (ค.ศ. 1293 - 22 สิงหาคม ค.ศ. 1350) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ทรงครองราชบัลลังก์ฝรั่งเศสต่อจากพระเจ้าชาร์ลส์ที่ 4 แห่งฝรั่งเศสระหว่างวันที่ 1 เมษายน ค.ศ. 1328 จนเสด็จสวรรคตเมื่อวันที่ 22 สิงหาคม ค.ศ. 1350 นอกจาจะเป็นพระมหากษัตริย์แห่งฝรั่งเศสฟิลิปก็ยังมีบรรดาศักดิ์เป็นเคานท์แห่งอองชู, ไมน์ และวาลัวส์ตั้งแต่ปี ค.ศ. 1325 จนถึงปี ค.ศ. 1328
พระเจ้าฟิลิปที่ 6 เสด็จพระราชสมภพในปี ค.ศ. 1293 เป็นพระราชโอรสของชาร์ลส์แห่งวาลัวส์ผู้เป็นพระอนุชาของพระเจ้าฟิลิปที่ 4ผู้เป็นพระราชบิดาของพระเจ้าชาร์ลส์ที่ 4 พระเจ้าฟิลิปทรงเป็นปฐมกษัตริย์องค์แรกของราชวงศ์วาลัวส์
ในปี ค.ศ. 1328 พระเจ้าชาร์ลส์ที่ 4 เสด็จสวรรคตโดยไม่มีพระราชโอรส แต่ขณะที่เสด็จสวรรคตพระราชินีฌานแห่งเอฟโรซ์กำลังทรงครรภ์ ฟิลิปเป็นหนึ่งในสองคนสำคัญที่อ้างสิทธิในราชบัลลังก์ฝรั่งเศส อีกผู้หนึ่งคือ พระเจ้าเอ็ดเวิร์ดที่ 3 แห่งอังกฤษ ผู้ทรงอ้างสิทธิในนามของพระราชโอรสของพระราชินีอิสซาเบลลาแห่งอังกฤษ (พระขนิษฐาของพระเจ้าชาร์ลส์ที่ 4)
ฟิลิปได้รับแต่งตั้งให้เป็นผู้สำเร็จราชการแทนพระองค์โดยการสนับสนุนของขุนนางฝรั่งเศสเช่นเดียวกับการขึ้นครองราชย์ของพระเจ้าพระเจ้าฟิลิปที่ 5 โดยผ่านพระนัดดาฌานที่ 2 แห่งนาวาร์ และพระเจ้าชาร์ลส์ที่ 4 ที่ทรงขึ้นครองราชย์โดยผ่านบรรดาพระนัดดาผู้เป็นสตรีรวมทั้งพระราชธิดาในพระเจ้าพระเจ้าฟิลิปที่ 5 ร้อยปีต่อมาระบบนี้ก็กลายมาเป็นกฎบัตรซาลลิคที่ห้ามสตรีและผู้สืบสายมาจากสตรีมีสิทธิในราชบัลลังก์ หลังจากพระราชินีฌานแห่งเอฟโรซ์ให้กำเนิดพระราชธิดา ฟิลิปก็ขึ้นครองราชย์และทำพิธีบรมราชาภิเษกเมื่อวันที่ 29 พฤษภาคม ค.ศ. 1328 ที่มหาวิหารนอเทรอดามแห่งแรงส์
แม้ว่าจะทรงสืบเชื้อสายมาจากการ์เซียที่ 4 แห่งนาวาร์ (Garcia VI of Navarre) แต่พระเจ้าฟิลิปที่ 6 ก็ไม่ใช่ทายาทของหรือผู้สืบเชื้อสายมาจากฌานที่ 1 แห่งนาวาร์ ผู้ซึ่งเมื่อเสกสมรสก็ทรงนำนาวาร์, ชองปาญ, ตรัวส์, โมซ์ และบรี เข้ามาเป็นส่วนหนึ่งของอาณาเขตการปกครองส่วนพระมหากษัตริย์ ที่บริหารโดยระบบการบริหารของพระมหากษัตริย์ที่ริเริ่มโดยพระเจ้าพระเจ้าฟิลิปที่ 4 ผู้ทรงได้ชื่อว่าเป็นบิดาแห่งระบบราชการฝรั่งเศส อาณาบริเวณเหล่านั้นมีความเกี่ยวพันกันทางด้านการเศรษฐกิจและการบริหาร แต่พระเจ้าฟิลิปไม่ทรงมีสิทธิในอาณาบริเวณเหล่านี้ ผู้ที่มีสิทธิที่แท้จริงคือฌานที่ 2 แห่งนาวาร์พระราชธิดาในพระเจ้าหลุยส์ที่ 10 พระเจ้าฟิลิปจึงทรงสละสิทธินาวาร์ให้แก่ฌานแต่มิได้ทรงสละสิทธิในชองปาญ ทั้งสองพระองค์ทรงตกลงกันได้โดยฌานได้รับที่ดินเป็นจำนวนมากในบริเวณนอร์ม็องดีเป็นการชดเชย ในการรักษาชองปาญไว้เป็นส่วนหนึ่งของอาณาเขตการปกครองส่วนพระมหากษัตริย์
ช่องรับแสง
ช่องรับแสง () หรือที่แปลตรงตัวว่า “ชั้นที่ไม่มีสิ่งกีดขวาง” (clear storey) เป็นส่วนประกอบของสิ่งก่อสร้างที่หมายถึงชั้นบนของบาซิลิกาโรมัน หรือเหนือทางเดินกลางหรือบริเวณพิธีของสถาปัตยกรรมโรมาเนสก์ หรือ สถาปัตยกรรมกอธิคของคริสต์ศาสนสถาน ผนังซึ่งสูงขึ้นไปจากทางเดินข้างและปรุด้วยหน้าต่าง จุดประสงค์ของการมี “ช่องรับแสง” ก็เพื่อให้แสงสว่างสามารถส่องเข้ามาในสิ่งก่อสร้างได้
วิธีการสร้างช่องรับแสงปรากฏในการสร้างวัดในอียิปต์ คำว่า “ช่องรับแสง” ที่ใช้ในวัดอียิปต์โบราณหมายถึงบริเวณโถงที่มีแสงส่องเข้ามาได้ระหว่างช่องที่สร้างด้วยหินแนวดิ่งจากในบริเวณที่มีคอลัมน์รับเพดานของทางเดินข้างที่ติดกัน ช่องรับแสงปรากฏในอียิปต์มาตั้งแต่สมัยอมาร์นา (Amarna)
ในพระราชวังมิโนอันของครีตเช่นคนอสซอส นอกจากจะใช้ “ช่องรับแสง” แล้วก็ยังใช้ “lightwell” ด้วย
ช่องรับแสงใช้ในสถาปัตยกรรมกรีก เมื่อมาถึงสมัยโรมันก็มีการใช้ในสิ่งก่อสร้างแบบบาซิลิกาที่รวมทั้งสถานที่อาบน้ำและวัง
การสร้างวัดคริสเตียนยุคแรกและบางวัดของสมัยไบแซนไทน์โดยเฉพาะในอิตาลีมีพื้นฐานมาจากสิ่งก่อสร้างแบบบาซิลิกาของโรมันซึ่งยังคงรักษาโถงทางเดินกลาง (nave) ขนาบด้วยทางเดินข้างที่เตี้ยกว่าสองข้าง ทางเดินกลางและทางเดินข้างแยกออกจากกันด้วยแนวเสาเหนือส่วนที่แยกกันเป็นผนังที่สูงขึ้นไปที่มีช่องรับแสงเป็นระยะๆ
ระหว่างสมัยโรมาเนสก์วัดแบบบาซิลิกาก็สร้างกันทั่วไปในยุโรป วัดส่วนใหญ่มีหลังคาเป็นไม้และมีช่องรับแสงภายใต้ วัดบางวัดมีเพดานโค้งแบบประทุนที่ไม่มีช่องรับแสง แต่การวิวัฒนาการการก่อสร้างที่ใช้เพดานโค้งประทุนซ้อน (groin vault) และเพดานโค้งสัน (ribbed vault) สามารถทำให้สร้างช่องรับแสงได้
เดิมทางเดินกลางของวัดที่มีทางเดินกลางกว้างจะทำเป็นสองชั้นๆ ล่างเป็นซุ้มโค้งและเหนือขึ้นไปเป็นช่องรับแสง ระหว่างสมัยโรมาเนสก์ก็มีการเพิ่มชั้นขึ้นอีกชั้นหนึ่งระหว่างสองชั้นนี้เป็น “ระเบียงเหนือทางเดินข้าง” ระเบียงเหนือทางเดินข้างโดยทั่วไปจะเป็นบริเวณเปิดภายใต้หลังคาที่ลาดลงมาของทางเดินข้าง การก่อสร้างลักษณะนี้กลายมาเป็นมาตรฐานของการก่อสร้างของสมัยปลายโรมาเนสก์และวัดกอธิคขนาดใหญ่หรือมหาวิหาร บางครั้งก็จะมีการเพิ่มระเบียงขึ้นอีกระเบียงหนึ่งในผนังเหนือระเบียงเหนือทางเดินข้างและใต้ช่องรับแสง ลักษณะนี้พบในสิ่งก่อสร้างของสมัยปลายโรมาเนสก์และต้นกอธิคของฝรั่งเศส
ถ้าเป็นวัดเล็กช่องรับแสงก็อาจจะเป็นมหาวิหาร สี่กลีบ (quatrefoil) หรือสามกลีบในวงกลม ในวัดในอิตาลีก็อาจจะเป็นหน้าต่างกลม ถ้าเป็นวัดใหญ่ช่องรับแสงเป็นสิ่งสำคัญของสิ่งก่อสร้างทั้งทางด้านความสวยงามและประโยชน์ทางการใช้สอย เพดานโค้งสันและครีบยันของสถาปัตยกรรมแบบกอธิคเป็นตัวรับน้ำหนักและความกดดันของสิ่งก่อสร้างที่ทำให้สามารถสร้างช่องรับแสงที่กว้างขึ้นได้ ในสมัยกอธิคช่องรับแสงมักจะแบ่งเป็นช่วงๆ ตามการแบ่งของหลังคาโค้งที่แล่นลงไปตามคอลัมน์ที่เป็นซุ้มโค้งที่แยกระหว่างทางเดินกลางและทางเดินข้าง
แนวโน้มของการวิวัฒนาการช่องรับแสงตั้งแต่สมัยโรมานเนสก์มาจนถึงปลายสมัยกอธิคคือช่องรับแสงที่สูงขึ้นๆ และกว้างขึ้นๆ จนกว้างกว่าสัดส่วนของผนัง
การใช้ “ช่องรับแสง” ของสมัยใหม่คือการใช้ด้านบนของสิ่งก่อสร้างที่เป็นแนวหน้าต่างเหนือระดับตาในการให้แสงส่องเข้ามาในบริเวณภายในของสิ่งก่อสร้างโดยไม่ทำให้เสียความเป็นส่วนตัวและไม่ดึงความสนใจไปกับทิวทัศน์ภายนอก การก่อสร้างโรงงานมักใช้วิธีนี้ หรือบ้านสมัยใหม่บางทีก็มีส่วนประกอบนี้ อีกตัวอย่างหนึ่งคือโรงละครครอสบีของโรงอุปรากรซานตาเฟที่ทางด้านหน้าและด้านหลังของหลังคาเชื่อมกันด้วยช่องรับแสง เพาโล โซเลอริใช้ “ช่องรับแสง” ที่เรียกว่า “ตวงแสง” (light scoops)
แผนการยัง
แผนการยัง () เป็นโครงการที่จัดตั้งขึ้นมาเพื่อจัดการกับหนี้สินค่าปฏิกรรมสงคราม หลังจากสงครามโลกครั้งที่หนึ่ง โดยตราขึ้นในปี ค.ศ. 1929 และประกาศใช้ในปี ค.ศ. 1930 นำโดยโอเวน ดี. ยัง หลังจากแผนการดอวส์ได้ถูกนำมาใช้แก้ไขปัญหาการพักชำระหนี้สิน ก็ได้ปรากฏให้เห็นอย่างชัดเจนว่าเยอรมนีไม่อาจแบกรับภาระค่าปฏิกรรมสงครามมหาศาลเช่นนั้นได้เมื่อเวลาผ่านไป
คณะกรรมการชุดดังกล่าวได้รับการสนับสนุนจากคณะกรรมการค่าปฏิกรรมสงครามฝ่ายพันธมิตร โดยประชุมกันครั้งแรกในช่วงต้นปี ค.ศ. 1929 และได้เสนอรายงานเป็นครั้งแรกเมื่อวันที่ 7 มิถุนายน นอกเหนือจากยังแล้ว สหรัฐอเมริกาได้ส่ง เจ. พี. มอร์แกน นายธนาคารที่มีชื่อเสียงและผู้ช่วยของเขา โธมัส ดับเบิลยู. ลามอนต์ การทำรายงานดังกล่าวได้รับการคัดค้านจากสหราชอาณาจักร แต่หลังจากการประชุมกรุงเฮก แผนการได้เสร็จสิ้นเมื่อวันที่ 31 สิงหาคม โดยที่ประกาศใช้แผนการยังอย่างเป็นทางการในการประชุมกรุงเฮกครั้งที่สอง ในเดือนมกราคม ค.ศ. 1930
แผนการยังได้กำหนดค่าปฏิกรรมสงครามอยู่ที่ 26,350 ล้านดอลล่าร์สหรัฐ โดยกำหนดระยะเวลาชำระอยู่ที่ 58 ปีครึ่ง เป็นการนำเข้ามาใช้แทนที่แผนการดอวส์ในปี ค.ศ. 1930 แผนการยังได้กำหนดให้เยอรมนีต้องชำระหนี้เป็นประจำทุกปีปีละ 473 ล้านดอลล่าร์สหรัฐ จากค่าปฏิกรรมสงครามทั้งหมดสามส่วนได้แบ่งออกเป็นส่วนที่ต้องจ่ายให้ครบจำนวนอย่างไม่มีเงื่อนไข คิดเป็นหนึ่งในสามของจำนวนเงินทั้งหมด และอีกสองส่วนที่เหลือเป็นส่วนที่สามารถผ่อนชำระต่อไปอีกได้ โดยคิดเป็นสองในสามของจำนวนเงินทั้งหมด โดยเงินประจำปีจะเพิ่มขึ้นผ่านทางภาษีคมนาคมและจากงบประมาณของแผ่นดิน
นอกจากนั้น แผนการดังกล่าวยังได้จัดการธนาคารระหว่างประเทศเพื่อการชำระหนี้ เพื่อจัดการกับการถ่ายโอนค่าปฏิกรรมสงครามดังกล่าวด้วย ผลทำให้เกิดการก่อตั้งธนาคารนานาชาติเพื่อการชำระหนี้ระหว่างประเทศ ซึ่งเกิดขึ้นในช่วงการประชุมที่กรุงเฮกในเดือนมกราคม
ระหว่างการตกลงและการประกาศใช้แผนการดังกล่าวนั้น ได้เกิดเหตุการณ์ตลาดหุ้นวอลล์สตรีทล่ม ซึ่งทำให้เกิดผลกระทบตามมาเป็นสองเท่า ระบบธนาคารสหรัฐอเมริกาได้ดึงเงินจำนวนมากจากทวีปยุโรปและยกเลิกการให้กู้เงินตามแผนการยัง นอกเหนือจากนั้น การนำเข้าและการส่งออกก็ประสบหายนะ ซึ่งก่อให้เกิดปัญหาไปทั่วโลก ในปี ค.ศ. 1933 ปริมาณการค้าทั่วโลกหดตัวลงเกือบสองในสาม นโยบายการค้าใหม่ถูกจัดให้มีขึ้นตามบัญญัติภาษีศุลากากรสมูท-ฮาวลีย์ ซึ่งต่อมาได้รับอิทธิพลจากแนวคิดชาตินิยมและการปรับปรุงนโยบายทางเศรษฐกิจ ส่วนอัตราการว่างงานในเยอรมนีคิดเป็น 33.7% เมื่อปี ค.ศ. 1931 และเพิ่มขึ้นเป็น 40% ในปีต่อมา
จากความรุนแรงของเหตุการณ์ดังกล่าว ประธานาธิบดีเฮอร์เบิร์ต ฮูเวอร์เสนอนโยบายให้ประกาศพักชำระหนี้เป็นเวลาหนึ่งปี โดยเขาดูแลให้เกิดการสนับสนุนให้ประกาศพักชำระหนี้กว่า 15 ประเทศในเดือนกรกฎาคม ค.ศ. 1931 แต่การประกาศพักชระหนี้ของฮูเวอร์ส่งผลกระทบน้อยมากต่อสถานการณ์เศรษฐกิจตกต่ำในทวีปยุโรป ส่วนเยอรมนีได้รับผลกระทบหนักจากวิกฤตการณ์ธนาคารครั้งใหญ่ ความพยายามสุดท้ายจึงถือกำเนิดขึ้นที่การประชุมโลซานน์ในปี ค.ศ. 1932 ซึ่งผู้แทนจากสหราชอาณาจักร ฝรั่งเศส อิตาลี เบลเยี่ยม เยอรมนีและญี่ปุ่นได้เดินทางมาร่วมประชุม ในขณะนั้นในประจักษ์อย่างชัดเจนแล้วว่า เยอรมนีไม่อาจชำระหนี้ได้ทั้งหมดอย่างแน่อนจากปัญหาสภาวะเศรษฐกิจตกต่ำอย่างรุนแรง
ที่ประชุมได้ตกลงว่า:
หลังจากเยอรมนีพ่ายแพ้ในสงครามโลกครั้งที่สอง ที่ประชุมระหว่างประเทศในปี ค.ศ. 1953 ได้ตัดสินใจให้เยอรมนีชำระหนี้ค่าปฏิกรรมสงครามหลังจากที่ได้มีการรวมประเทศแล้ว ถึงกระนั้น รัฐบาลของเยอรมนีตะวันตกได้ชำระเงินต้นได้ทั้งหมดได้ภายในปี ค.ศ. 1980 และหลังจากที่ได้มีการรวมชาติเยอรมนี ในปี ค.ศ. 1995 รัฐบาลใหม่ของเยอรมนีประกาศว่าจะชำระดอกเบี้ยที่เหลือทั้งหมด
เมตตา เวิลด์พีซ
เมตตา เวิลด์พีซ () เดิมชื่อว่า โรนัลด์ วิลเลียม " รอน " อาร์เทสต์,จูเนียร์ (Ronald William Artest, Jr.) เป็น นักบาสเกตบอล มืออาชีพ ชาวอเมริกันเชื้อสายแอฟริกัน
เกิดเมื่อวันที่ 13 พฤศจิกายน ค.ศ. 1979 ที่ นิวยอร์ก เริ่มเล่นบาสเกตบอลระดับอาชีพกับทีม ชิคาโก บูลส์ เมื่อปี ค.ศ. 1999 ขณะอายุเพียง 20 ปีและได้เล่นให้กับบูลส์ถึง 3 ฤดูกาลก่อนจะย้ายจากบูลส์ไปอยู่กับ อินเดียนา เพเซอร์ส ในปี ค.ศ. 2002 และอยู่กับเพเซอร์สนานถึง 4 ฤดูกาลก่อนจะถูกเทรดไปอยู่กับ ซาคราเมนโต คิงส์
ในสมัยที่เขายังอยู่กับอินเดียนานั้นเขาได้สร้างวีรกรรมเอาไว้ คือกระโดดขึ้นไปถีบและมีเรื่องชกต่อยกับแฟนบาสทีมดีทรอยต์ พิสตันส์ ในเหตุการณ์ที่เรียกว่า Pacer-Pistons Brawl หลังจากเหตุการณ์นี้ทำให้
เขาและเพื่อนร่วมทีมหลายคน เช่น สตีเฟ่น แจ็คสัน, เรจจี มิลเลอร์ โดนแบน โดยเฉพาะตัวของอาร์เทสต์นั้นโดนแบนตลอดฤดูกาล
ในปี ค.ศ. 2006 อาร์เทสต์ได้ถูกขายจากเพเซอร์สไปอยู่กับทีมคิงส์ แต่อยู่ได้ 2 ปีก็ย้ายจากคิงส์ไปอยู่กับ ฮุสตัน รอคเกตส์ ในปี ค.ศ. 2008 แต่อยู่ได้เพียงฤดูกาลเดียวก็ย้ายมาอยู่กับ ลอสแอนเจลิส เลเกอรส์ ต้นสังกัดปัจจุบันเมื่อปี ค.ศ. 2009
อาร์เทสต์ ได้เปลี่ยนชื่อ และชื่อสกุล เป็น "เมตตา" นามสกุล "เวิลด์พีซ" เมื่อวันที่ 16 กันยายน 2011 ในช่วงพักฤดูกาล เขากล่าวว่าได้แรงบันดาลใจในการเปลี่ยนชื่อมาจาก แชด เจวอน จอห์นสัน นักอเมริกันฟุตบอลทีมซินซินแนติเบงกอลส์ ที่เปลี่ยนนามสกุลจาก Johnson เป็น "Ochocinco" ในปี 2008 ประชาสัมพันธ์ส่วนตัวของอาร์เทสต์แถลงว่า ชื่อใหม่มาจากศัพท์พุทธศาสนา "เมตตา"
เอ็ดวิน อาร์โนลด์
เซอร์ เอ็ดวิน อาร์โนลด์ () (10 มิถุนายน พ.ศ. 2375 - 24 มีนาคม พ.ศ. 2447) เป็นกวีและนักหนังสือพิมพ์ชาวอังกฤษ เป็นที่รู้จักจากผลงานหนังสือ "ประทีปแห่งเอเชีย" (The Light of Asia)
เอ็ดวิน อาร์โนลด์ เกิดที่เมืองเกรฟเซนด์ เป็นบุตรชายคนที่สองของผู้พิพากษาโคเบิร์ต คอลเลส เขาเข้าศึกษาที่โรงเรียนหลวงโรเชสเตอร์, ราชวิทยาลัยแห่งลอนดอน และวิทยาลัยออกซฟอร์ด หลังจากไปทำงานที่อินเดีย เอ็ดวิน อาร์โนลด์ได้เป็นคอลัมนิสต์และได้เขียนบทความถึงความเสื่อมโทรมของพุทธสถานในอินเดีย ทำให้ชาวพุทธเริ่มตื่นตัวในการเข้าไปบูรณะพุทธสถานโบราณในอินเดีย และโดยเฉพาะอย่างยิ่งท่านได้เขียนหนังสือ "ประทีปแห่งเอเชีย" (The Light of Asia) ในปี พ.ศ. 2434 ซึ่งทำให้เขาเป็นที่รู้จักไปทั่วโลก
ลีนา เมดีนา
ลีนา เมดีนา () เป็นเด็กผู้หญิงชาวเปรู ที่มีชื่อเสียงในฐานะผู้ที่ให้กำเนิดบุตรในขณะที่อายุน้อยที่สุดในประวัติศาสตร์โลก ที่มีหลักฐานยืนยันการเกิดของตัวแม่ และตัวบุตร เธอคลอดบุตรในขณะอายุ 5 ปี 7 เดือน 21 วันเท่านั้น
ลีนา เมดีนา เกิดเมื่อวันที่ 27 กันยายน ค.ศ. 1933 (พ.ศ. 2476) ที่ประเทศเปรู ต่อมา ในขณะที่เธออายุ 5 ปี บิดาและมารดาของเธอได้นำลีนามาตรวจร่างกายที่โรงพยาบาลเพราะมีร่างกายที่บวมผิดปกติ พ่อแม่คิดว่าเธออาจเป็นเนื้องอก แต่เมื่อตรวจแล้ว แพทย์วินิจฉัยว่าเธอไม่ได้เป็นเนื้องอก แต่กำลังตั้งครรภ์ 7 เดือน เธอถูกส่งไปยังโรงพยาบาลในกรุงลิมา เมืองหลวงของเปรู เพื่อตรวจสอบโดยละเอียดอีกครั้ง และผลการตรวจร่างกายโดยละเอียดก็ยังยืนยันว่าเธอตั้งครรภ์
1 เดือนครึ่งต่อมา เธอก็คลอดบุตรชายในวันที่ 14 พฤษภาคม ค.ศ. 1939 (พ.ศ. 2482) โดยการผ่าตัดคลอด และได้เด็กผู้ชายที่มีน้ำหนัก 2.7 กิโลกรัม ใช้ชื่อว่า เคราร์โด (Gerardo) ต่อมาได้มีการตรวจสอบประวัติทางกายของลีนา พบว่า เธอเริ่มมีประจำเดือนครั้งแรกในขณะอายุเพียง 8 เดือน และเริ่มมีหน้าอกในขณะอายุ 4 ปี และกระดูกเชิงกรานพัฒนาจนเต็มที่เหมือนผู้ใหญ่ขณะอายุ 5 ปี
ลีนาและเคราร์โดถูกบิดามารดาทำให้คิดว่าเป็นพี่น้องกัน และทั้งคู่เติบโตขึ้นมาอย่างมีสุขภาพแข็งแรง ก่อนที่พ่อแม่จะบอกความจริงแก่ทั้งคู่ในอีก 10 ปีต่อมา
สำหรับพ่อของเคราร์โด ลีนาไม่เคยออกมาเปิดเผยว่าเป็นใคร มีข้อสันนิษฐานว่าเธออาจรู้แต่ไม่อยากบอกแก่สาธารณะ หรือเธออาจจะไม่รู้ก็ได้ เพราะสมัยนั้นไม่มีเทคโนโลยีการตรวจดีเอ็นเอ แต่บิดาของเมดินาคือผู้ต้องสงสัยอันดับหนึ่ง เขาถูกจับกุมในข้อหาข่มขืน แต่ต่อมาก็ถูกปล่อยตัวเพราะหลักฐานไม่เพียงพอ
ลีนา เมื่อโตขึ้น ได้เข้าทำงานในคลินิกของดร.โลซาดา (Dr. Lozada) นายแพทย์ผู้ทำคลอดให้เธอ ดร.โลซาดา ได้ช่วยส่งเสียให้เคราร์โดเรียนจนจบชั้นมัธยม ต่อมา เธอได้แต่งงานกับราอุล คูราโด (Raúl Jurado) และมีลูกด้วยกันอีกคนหนึ่งใน ค.ศ. 1972 (พ.ศ. 2515) แต่เธอไม่ได้เปิดเผยชื่อบุตรคนที่สอง
สำหรับเคราร์โดได้มีชีวิตอย่างแข็งแรง แต่ได้เสียชีวิตลงอย่างกะทันหันใน ค.ศ. 1979 (พ.ศ. 2522)
หลังจากที่ลีนาทราบความจริงของเคราร์โด เธอก็ไม่เปิดเผยตัวแก่สาธารณชนอีกเลย มีรูปของเธอที่เปิดเผยสู่สาธารณชนเพียง 2 รูป คือรูปที่ท่านเห็นอยู่นี้ กับอีกรูปที่ถ่ายขณะเคราร์โดอายุ 11 เดือน ซึ่งก็ถ่ายไว้นานกว่า 70 ปีแล้ว และถึงแม้ใน ค.ศ. 2002 (พ.ศ. 2545) สำนักข่าวรอยเตอร์สจะติดต่อไปหาเธอเพื่อขอสัมภาษณ์เธอ แต่เธอก็ปฏิเสธ
ปัจจุบันเธอยังมีชีวิตอยู่ และใช้ชีวิตอยู่ในสลัมในกรุงลิมา
ประทีปแห่งเอเชีย
ประทีปแห่งเอเชีย (อังกฤษ: The Light of Asia) แต่งโดยเซอร์ เอดวินด์ อาโนลด์ ตีพิมพ์ครั้งแรกในลอนดอน เมื่อกรกฎาคม พ.ศ. 2422 ในรูปแบบของโคลงประพันธ์ กล่าวถึงพระพุทธประวัติของพระพุทธเจ้า ปัจจุบันหนังสือเล่มนี้ได้รับการแปลเป็นหลายภาษา และเป็นที่กล่าวถึงมากในตะวันตก
โรงเรียนปราจีนกัลยาณี
โรงเรียนปราจีนกัลยาณี เดิมชื่อโรงเรียนประจำจังหวัดปราจีนบุรี "ปราจิณราษฎรอำรุง" ตั้งอยู่ข้างวัดหลวงปรีชากูล (สถานที่ตั้งโรงเรียนเทศบาล 2)
ต่อมาในปี พ.ศ. 2456 ได้เริ่มทำการสอนในระดับประถมศึกษาและขยายชั้นเรียนเพิ่มขึ้นทุกปีจนถึงระดับมัธยมศึกษา
จนกระทั่งปี พ.ศ. 2460 ได้แยกออกเป็น 2 โรงเรียน คือ โรงเรียนปราจิณราษฎรอำรุง เป็นโรงเรียนประจำจังหวัดชาย แล้วย้ายไปตั้งอยู่ในสถานที่ปัจจุบัน ส่วนโรงเรียนประจำจังหวัดหญิงตั้งอยู่ที่เดิม ใช้ชื่อว่าโรงเรียนสตรีประจำจังหวัดปราจีนบุรี "สตรีปราจีนกัลยาณี" และเปิดทำการสอนระดับมัธยมศึกษาโดยรับเฉพาะนักเรียนหญิง
ในปี พ.ศ. 2498 ได้ย้ายมาอยู่ที่ปัจจุบัน ซึ่งเป็นที่ดินของที่ราชพัสดุ และได้เปลี่ยนชื่อเป็นโรงเรียนปราจีนกัลยาณี พร้อมขยายชั้นเรียนถึงระดับมัธยมศึกษาตอนปลายและเริ่มรับนักเรียนชายในระดับชั้นมัธยมศึกษาตอนปลาย
ในปี พ.ศ. 2506 ปัจจุบันเป็นโรงเรียนสหศึกษาโดยรับนักเรียนชายในระดับมัธยมศึกษาตอนต้นในปี พ.ศ. 2539 เป็นต้นมา
ปัจจุบันเป็นโรงเรียนประจำจังหวัดปราจีนบุรีเป็นที่รู้จักในนาม ป.ก.ณ.
มาร์ชปราจีนกัลยาณี
ปราจีนกัลยาณีสีฟ้าขาว เด่นดังดาวพราวสว่างพร่างเวหา
แหล่งอบรมบ่มนิสัยให้เรามา เพาะปัญญาพลานามัยให้สมบูรณ์
ปราจีนกัลยาณีที่เรารัก ร่วมใจภักดิ์พิทักษ์ไว้อย่าให้สูญ
ศิษย์รำลึกคุณเลิศล้ำเจิดจำรูญ ขอเทิดทูน ป.ก.ณ. ก่อความดี
สุดเอ่ยคำล้ำวจีที่ซาบซึ้ง เมื่อคำนึงถึงสำนักแห่งศักดิ์ศรี
โอ้...ร่มขวัญปราจีนกัลยาณี น้องและพี่เคยร่วมทุกข์สุขกันมา
โอ้ฟ้าขาวนั้นยังพราวดังดาวใจ อยุ่แห่งไหนไม่เคยลืมปลื้มหนักหนา
แหล่งรวมรักสามัคคีขวัญชีวา สุดบูชาปราจีนกัลยาณี
วาร์เรน จี. ฮาร์ดิง
วาร์เรน การ์มาเลียล ฮาร์ดิง (Warren Gamaliel Harding) (2 พฤศจิกายน ค.ศ. 1865 - 2 สิงหาคม ค.ศ. 1923) เป็นประธานาธิบดีแห่งสหรัฐอเมริกาคนที่ 29 ดำรงตำแหน่งเมื่อปี ค.ศ. 1921 เขาเสียชีวิตด้วยโรคหัวใจในปี ค.ศ. 1923 เป็นสมาชิกพรรครีพับลิกันจากรัฐโอไฮโอ เขาเป็นคนขายหนังสือพิมพ์ที่มีอิทธิพล เป็นสมาชิกสภารัฐโอไฮโอ และต่อมาได้เป็นรองผู้ว่าการรัฐโอไฮโอคนที่ 28 และสมาชิกสภานิติบัญญัติรัฐโอไฮโอ
ดับเบิลยูดับเบิลยูอี อินเตอร์คอนติเนนทัลแชมเปียนชิพ
ดับเบิลยูดับเบิลยูอี อินเตอร์คอนติเนนทัลแชมเปียนชิพ (WWE Intercontinental Championship) เป็นเข็มขัดแชมป์เส้นรองของสมาคม WWE ก่อตั้งขึ้นเมื่อ1 กันยายน ค.ศ. 1979
ในปี 2014 WWE ได้ประกาศในเว็บไซต์ว่า ได้เปลี่ยนโลโก้ของ WWE บนเข็มขัดเส้นนี้เรียบร้อยแล้ว
As of 30, 2022.ถึง 30, 2022.
วนอุทยานถ้ำจัน
วนอุทยานถ้ำจัน เป็นวนอุทยานขนาดเล็ก ตั้งอยู่ที่บ้านน้ำหมีใหญ่ อำเภอทองแสนขัน จังหวัดอุตรดิตถ์ ภายในวนอุทยานมีถ้ำหินปูนจำนวนมากมาย โดยถ้ำขนาดใหญ่ที่สุดชื่อถ้ำจัน เป็นถ้ำที่มีลักษณะโถงใหญ่และมีขนาดปากถ้ำกว้างที่สุดในจังหวัดอุตรดิตถ์
สมัยก่อนยังมีบุคคลกลุ่มหนึ่งได้อพยพเข้ามาจากบ้านน้ำพี้ ต.น้ำพี้ อ.ตรอน จังหวัดอุตรดิตถ์ในครั้งนั้นยังมีเงี้ยว(ไทยใหญ่)เข้ามาตีเมืองแพร่และเอาชนะเมืองแพร่ได้ และได้เข้าไปล้อมจับเอาพระยาชัยบูรณ์ผู้ครองเมืองแพร่ นำไปสำเร็จโทษแสียแล้วเงี้ยวจึงยกทัพลงมาทางทิศใต้ตั้งฐานทัพอยู่ที่ท่าเซา (ปัจจุบันคือ ท่าเสา)โดยมีความประสงค์ที่จะเข้าตีเมืองพิชัย และเมืองพิษณุโลกโดยจะต้องตีเมืองพิชัย ซึ่งเป็นเมืองหน้าด่านก่อน แต่การที่จะตีเมืองพิชัย ดังนั้นจะต้องตีเมืองรี้ซึ่งเป็นเมืองหน้าด่านฝ่ายเหนือให้ได้ ก่อนเพราะหากพลาดท่าพ่ายแพ้ต่อเมืองพิชัยจะได้หนีออกเมืองรี้เมื่อฝ่ายเมืองรี้ทราบข่าวว่าทัพเงี้ยวจะเข้ามาทำศึกจึงได้เตรียมการต่อสู้กับเงี้ยวไว้เป็นอย่างดีพอทัพเงี้ยวมาถึงจึงช่วยกันระดมพลตีทัพเงี้ยว จนทัพเงี้ยวแตกกระเจิงไปอยู่ที่ห้วยทัพแตกส่วนข้าราชการชั้นผู้ใหญ่ที่อยู่ในเมืองรี้ก็อพยพที่อยู่ใหม่กลัวว่าทัพเงี้ยวจะเข้ามาตีเมืองอีก จึงพากันโดยอพยพมาอยู่ที่ปากห้วยจันซึ่งเป็นที่ที่อุดมสมบูรณ์มากมีคลองตรอนไหลผ่านขึ้นกลางหมู่บ้านและมีสัตว์ป่าชุกชุมมาก ต่อมาเมื่อครอบครัวเพิ่มจึงได้ตั้งเป็นบ้านน้ำหมีใหญ่ และต่อมาชาวบ้านเข้าไปแสวงหาสัตว์ป่าจึงพบถ้ำมากมายซึ่งมีลักษณะเป็นถ้ำหินงอก หินย้อย สวยงามมาก และมีต้นจันผาอยู่บริเวณถ้ำจึงพากันเรียกว่า " ถ้ำจัน "วนอุทยานถ้ำจันตั้งอยู่ในเขตลมมรสุมเขตร้อนชื้นมีพันธุ์ไม้ที่หายากคือ "จันผา "มีลักษณะเด่นคือ ขึ้นในพื้นที่สันเขาและซอกหินได้ดี และทนแล้ง ซึ่งนิยมนำไปปลูกเป็นไม้ประดับและมีราคาแพง
วนอุทยานถ้ำจัน" อยู่ห่างจากตัวเมืองอุตรดิตถ์ประมาณ 45 กิโลเมตร โดยมีถนนป่าขนุน - วังผาชันตัดผ่าน นักท่องเที่ยวที่จะมาท่องเที่ยวสามารถที่จะแวะชม บ่อเหล็กน้ำพี้,วนอุทยานถ้ำจัน วนอุทยานสักใหญ่ โดยใช้เส้นทางเดียวกันเส้นทางการคมนาคมการเดินเข้าสู่ตำบลทางรถยนต์ถนนเป็นถนนลาดยางสภาพพื้นที่และสาธารณูปโภคไฟฟ้า น้ำประปาหมู่บ้าน โทรศัพท์มือถือและโทรศัพท์สาธารณะ http://www.geocities.com/pukkung_onjira/
ดอกดิน (พืช)
ดอกดิน () ชื่ออื่นๆคือ ดอกดินแดง ซอซวย ปากจะเข้ สบแล้ง หญ้าดอกขอ เป็นพืชขนาดเล็ก ไม่มีใบ มีชีวิตอยู่แบบกาฝาก ต้นเป็นปุ่มปมเบียนอยู่กับรากไม้หรือหญ้า ลำต้นเกาะอยู่ตามรากไม้ใต้ดิน เช่นรากไผ่หรือรากหญ้าคา ก้านดอกสีขาวนวล ดอกโผล่มาเหนือดิน กลีบดอกเป็นหลอด สีม่วงเข้ม ตอนปลายเป็นแฉก พบในที่ร่มและชื้นช่วงฤดูฝน
ในดอกมีสารสีดำชื่อออคิวบิน ใช่แต่งสีดำในขนมบางชนิดเช่นขนมดอกดิน โดยนำดอกสดไปผึ่งแดดพอหมาด แล้วสับรวมกับแป้งข้าวเหนียว แป้งข้าวเจ้า และกะทิ ขนมนี้ถ้าใส่ดอกดินอย่างเดียว จะไม่เป็นสีดำ แต่เป็นสีน้ำตาลคล้ายกาแฟ ใส่มากขึ้นทำให้ขนมขื่น จึงแต่งสีดำด้วยกาบมะพร้าวเผาไฟ แล้วนำไปนึ่งให้สุก
น้ำนมราชสีห์
น้ำนมราชสีห์ เป็นพืชล้มลุก ลำต้นแผ่ไปตามดิน ลำต้นและใบมีขน ยางสีขาวคล้ายน้ำนม ใบเดี่ยว ออกตามข้อเป็นคู่ ดอกออกระหว่างใบกับลำต้น ช่อแบบกระจุก ผลกลม แก่แตกเป็น 3 ซีก เมล็ดสีน้ำตาลเข้ม
ในทางสมุนไพร น้ำนมราชสีห์ทั้งต้นมี มีรสขม ทำให้เกิดน้ำนม ต้นตากแห้งแล้วคั่วนำมาขงน้ำมีฤทธิ์ขับปัสสาวะ สรรพคุณแก้ไข้จับสั่น อักเสบ ผื่นคัน ยางใช้กัดหูด และยังใช้รักษา บิด ขับปัสสาวะ แก้หืด ผื่นคัน หนองใน ปัสสาวะเป็นเลือด หูดตาปลา ถ่ายพยาธิ องค์ประกอบทางเคมีที่สำคัญของน้ำนมราชสีห์ได้แก่ ฟลาโวนอยด์ โพลีฟีนอล แทนนิน ไตรเทอร์พีน ไฟโตสเตอรอล มีฤทธิ์ต้านแบคทีเรียหลายชนิด สารสกัดเมทานอลมีฤทธิ์ยับยั้ง "Bacillus cereus" และ "Pseudomonas aeruginosa" ได้ดี
มหาปวารณา
วันมหาปวารณา เป็นวันสำคัญในพุทธศาสนา ตรงกับวันสุดท้ายของการอยู่จำพรรษา 3 เดือน คือ วันขึ้น 15 ค่ำ เดือน 11 พระพุทธเจ้าทรงอนุญาตให้พระภิกษุทำการปวารณา คือ ยอมให้ว่ากล่าวตักเตือนซึ่งกันและกัน หมายถึงยอมมอบตนให้สงฆ์กล่าวตักเตือน ในข้อบกพร่องที่ภิกษุทั้งหลายได้เห็นได้ยิน หรือมีข้อสงสัย ด้วยจิตเมตตา เพื่อจักได้สำรวมระวังปรับปรุงแก้ไขตนเอง เพื่อความเจริญของพระธรรมวินัยและความผาสุกในการอยู่ร่วมกัน
วันที่พระสงฆ์ทำมหาปวารณานี้ เรียก "ตามที่เข้าใจกันทั่วไป" ว่า วันออกพรรษา
ครั้งหนึ่ง มีภิกษุที่จำพรรษาในแคว้นโกศล ตั้งกติกาว่า จะไม่พูดกัน แต่ใช้วิธีบอกใบ้ หรือใช้มือแทนคำพูด เมื่อออกพรรษาแล้วไปเฝ้าพระพุทธเจ้า พระองค์ตรัสถาม ทรงติเตียน และทรงอนุญาตการปวารณา คือ การอนุญาตให้ภิกษุอื่นว่ากล่าวตักเตือนกันได้ ภิกษุจำพรรษาแล้ว ย่อมปวารณากันด้วยเหตุ 3 ประการคือ
ภิกษุเถระพึงห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้งเพื่อให้ภิกษุนวกะกล่าวปวารณาตอบ ภิกษุนวกะก็ห่มผ้าอุตราสงค์เฉวียงบ่า นั่งกระโหย่งประคองอัญชลีแล้วกล่าวปวารณา 3 ครั้ง ต่อมา พระพุทธองค์ทรงอนุญาตให้นั่งกระโหย่งในระหว่างที่ยังปวารณา และทรงอนุญาตให้ภิกษุที่ปวารณาแล้วนั่งบนอาสนะ เพราะเคยมีภิกษุชราภาพนั่งกระโหย่งคอยนานจนเป็นลมล้มลง
คราวหนึ่งในพระวิหารบุพพาราม กรุงสาวัตถี พระพุทธเจ้าประทับอยู่กับภิกษุสงฆ์ 500 รูป ล้วนเป็นพระอรหันต์ในวันอุโบสถขึ้น 15 ค่ำเพื่อจะทรงทำปวารณา พระผู้มีพระภาคเจ้าตรัสแก่เหล่าภิกษุนั้นว่า จะติเตียนการกระทำทางกาย ทางวาจาของพระองค์บ้างหรือไม่ พระสารีบุตรตอบปฏิเสธเพราะพระองค์ยังทางที่ยังไม่เกิดให้เกิดขึ้น จากนั้นพระสารีบุตรก็กล่าวปวารณาให้พระพุทธเจ้าติเตียนท่าน พระผู้มีพระภาคเจ้ากล่าวปฏิเสธ เพราะพระสารีบุตรเป็นบัณฑิต เป็นผู้มีปัญญามาก พระสารีบุตรทูลถามอีกว่า พระองค์จะไม่กล่าวติเตียนการกระทำทางกาย ทางวาจา ของเหล่าภิกษุบ้างหรือ พระองค์กล่าวปฏิเสธ เพราะเหล่าภิกษุได้บรรลุวิชชา 3 อภิญญา 6 ได้อุภโตภาควิมุตติ และได้ปัญญาวิมุติเป็นพระอรหันต์
อนุมานสูตร ธรรมที่ทำให้เป็นผู้ว่ายาก 16 ประการ
อู้ตั่น
ตั่น (; 25 พฤษภาคม พ.ศ. 2450 – 14 กุมภาพันธ์ พ.ศ. 2538) หรือที่เรียกร่วมกับคำนำหน้าชื่อว่า อู้ตั่น () เกิดวันที่ 22 มกราคม พ.ศ. 2452 ที่เมืองป้านตะนอ เป็นนักการทูตชาวพม่า และเป็นเลขาธิการองค์การสหประชาชาติจากประเทศในเอเชียคนแรก ดำรงตำแหน่งระหว่าง พ.ศ. 2504–2514
อู้ตั่นนับเป็นเลขาธิการองค์การสหประชาชาติคนที่ 3 โดยรับตำแหน่งเมื่อวันที่ 30 พฤศจิกายน พ.ศ. 2504 และหมดวาระเมื่อวันที่ พ.ศ. 2514
อู้ตั่นเสียชีวิตเมื่อวันที่ 25 พฤศจิกายน พ.ศ. 2517 ที่นครนิวยอร์ก สหรัฐ ด้วยโรคมะเร็งปอด รวมอายุได้ 65 ปี
บรรเจิดศรี ยมาภัย
บรรเจิดศรี ยมาภัย เกิดเมื่อวันที่ 4 มิถุนายน พ.ศ. 2468 เป็นนักแสดงชาวไทย เป็นญาติกับมนฤดี ยมาภัย นักแสดง และเป็นมารดาของ อ.ศัลยา สุขะนิวัต นักเขียนบทละครชื่อดัง โดยบรรเจิดศรีเข้าสู่วงการแสดงเมื่ออายุราว 50 ปี มีผลงานการแสดงละครเรื่องแรก ๆ อย่าง "ปู่โสมเฝ้าทรัพย์" ยังแสดงในละครอย่าง "เคหาสน์สีแดง" ปี 32 ละคร "คู่กรรม" (ยายอังศุมาลิน) ปี 33 ละคร "หลงเงาจันทร์" และละคร "ดาวพระศุกร์" นอกจากนี้ในปี 2537 ยังแสดงภาพยนตร์เรื่อง "อำแดงเหมือนกับนายริด" และทำให้ได้รับรางวัลชมรมวิจารณ์บันเทิง ครั้งที่ 5 ประจำปี 2537 ในสาขาผู้แสดงสมทบหญิงยอดเยี่ยม จากการแสดงภาพยนตร์เรื่องนี้
ศุภสิทธิ์ ชินวินิจกุล
ศุภสิทธิ์ ชินวินิจกุล มีชื่อเล่นว่า ป๊อป เป็นนักแสดงชาวไทยที่มีชื่อเสียงมาจากภาพยนตร์ไทยเรื่อง "ม.3 ปี 4 เรารักนาย" ของค่ายอาวอง โดยรับบทเป็นนัท พระเอกในรุ่น ม.3 ซึ่งแสดงนำคู่กับ แจม ชลธร จากวง ซิสก้า ซึ่งรับบทเป็นแจน ซึ่งก่อนหน้านี้ป๊อปไม่เคยมีประสบการณ์ในวงการบันเทิงเลย แต่ได้เข้าวงการบันเทิงเนื่องจากการไปเรียนร้องเพลงที่โรงเรียนร้องเพลงสยาม และทีมงานอาร์เอสได้ชักชวนให้ไปทำสัญญาเป็นนักแสดงกันในที่สุด ทำให้ป๊อปได้รับเชิญไปร่วมรายการของทางอาร์เอส ที่ออกอากาศทางช่อง 5 อีกหลายรายการ
ปัจจุบัน ป๊อป ศึกษาอยู่ชั้นมัธยมศึกษา สายศิลป์-คำนวณ โรงเรียนสวนกุหลาบวิทยาลัย ซึ่งแต่เดิมเป็นคนจังหวัดราชบุรีโดยกำเนิด และได้ย้ายมาอยู่ที่กรุงเทพมหานครขณะศึกษาอยู่ชั้นมัธยมศึกษาปีที่ 3 ด้านครอบครัวมีพี่สาว 1 คนอายุห่างกัน 11 ปี ปัจจุบันมีผลงานด้านการร้องเพลงร่วมกับอาร์ม - วีรยุทธ จันทร์สุข และ เอี๊ยง - สิทธา สภานุชาติ สังกัดอาร์เอส ชื่อ Rookie BB
คว่ำตายหงายเป็น
คว่ำตายหงายเป็น () เป็นพืชล้มลุก อวบน้ำ ใบเดี่ยว รูปไข่ โคนและปลายมน ขอบใบจักเป็นฟันตื้น ๆ เนื้อใบอวบหนา ออกดอกเป็นช่อที่ปลายยอด ดอกสีแดงและเขียว ทรงกระบอก ห้อยคว่ำลง ปลายเป็น 4 แฉก ผลเป็นพวง เมล็ดขนาดเล็ก
ในทางสมุนไพร ใช้ใบเผาไฟเล็กน้อย หรือตำพอกแผลไฟไหม้ น้ำร้อนลวก ฝี ตาปลา ใบตำคั้นน้ำแก้บิด ขับปัสสาวะ โรคไขข้ออักเสบ ใบมีรสเย็นเฝื่อน พอกฝีแก้ปวด น้ำคั้นจากใบผสมการบูร ทาถูนวดแก้เคล็ดขัดยอก
จากการศึกษาทางวิทยาศาสตร์ปัจจุบันพบว่า มีสารต้านอนุมูลอิสระ ลดความดัน เบาหวาน ซึมเศร้า ป้องกันแผลในกระเพาะอาหาร คลายกังวล ต้านการชัก ลดการบีบตัวที่ไวของกระเพาะอาหาร รวมถึงต้านมะเร็ง รวมถึงใช้ยังประโยชน์ในทางพิธีกรรมต่าง ๆ เช่น เอาดอกไปไว้ในยุ้งข้าว บูชารถ ขึ้นบ้านใหม่ เอาใบใส่พานบายศรีสู่ขวัญบ่าวสาว ทำขวัญนาค และปลูกไว้เพื่อความเป็นมงคล
คว่ำตายหงายเป็น ยังมีชื่ออื่น ๆ อีกมากมาย เช่น ต้นตายใบเป็น, ต้นตายปลายเป็น, กระลำเพาะ, นิรพัตร, เบญจฉัตร, กะเร, มะตบ, ล็อบแล็บ, ลุบลับ, ลุมลัง, ตาวาร (3 จังหวัดชายแดนภาคใต้), ประฉู่ชิคะ (ภาษากะเหรี่ยง), ค้ำ (อำเภอนาแห้ว), ปู่ย่า (อำเภอภูหลวง), ประเตียลเพลิง, เพรอะแพระ, ยาเท้า, ส้มเช้า, หญ้าปล่องไฟ, หญ้าหวาน (ภาษาไทใหญ่) และผักเบี้ยใหญ่
กระสัง
กระสัง () เป็นไม้ล้มลุก ขนาดเล็ก สูงประมาณ 25 เซนติเมตร ลำต้นสีเขียวใส ใบสีเขียวอ่อน รูปหัวใจ รูปร่างคล้ายใบพลู ต้นและใบอวบน้ำ ออกดอกเป็นช่อ ขนาดเล็ก คล้ายช่อดอกของพริกไทย ในทางสมุนไพรใช้ตำพอกฝี
หูปลาช่อน
หูปลาช่อน (; ) เป็นไม้ล้มลุก ลำต้นตั้งตรงสูง 10 -45 เซนติเมตร ปลายใบแหลมเรียว โคนใบกว้างรูปไข่ ขอบใบหยักเว้า หลังใบสีเขียวเข้ม ท้องใบสีม่วงแดง ดอกออกเป็นช่อกลางลำต้น ช่อหนึ่งแยกเป็น 2 แขนง ดอกสีแดง ขนาดเล็ก ผลมีเปลือกแข็ง
ในทางสมุนไพร รากสดนึ่งกับเนื้อหมูแก้ตานขโมย ต้นสดต้มน้ำดื่มเป็นยาแก้เจ็บคอ ทอนซิลอักเสบ ต้นสดตำคั้นน้ำพอกบริเวณที่เป็นฝี แก้บวมน้ำ ยานี้ห้ามใช้ในหญิงมีครรภ์
ศึกสงครามนินจาโลกจิไรยะ
"บทความนี้เกี่ยวกับโทคุซัทสึ สำหรับการ์ตูน ดูที่ จิไรยะ (นารุโตะ)"
ศึกสงครามนินจาโลกจิไรยะ () เป็นภาพยนตร์โทคุซัทสึแนวเมทัลฮีโรลำดับที่ 7 ออกอากาศครั้งแรกเมื่อวันที่ 24 มกราคม ค.ศ. 1988 ถึงวันที่ 11 มกราคม ค.ศ. 1989 โดยออกอากาศทุกวันอาทิตย์เวลา 9.30 ถึง 10.00 น.ทางสถานีโทรทัศน์ทีวีอาซาฮีรวมทั้งสิ้น 50 ตอน
รายชื่อสถานที่ท่องเที่ยวในจังหวัดอุตรดิตถ์
น้ำตกแม่พูล ลับแล
แก้วล้อมเพชร
แก้วล้อมเพชร เป็นละครโทรทัศน์ แนวดราม่า ถูกนำมาสร้างเป็นละครโทรทัศน์โดย บริษัท เอ็กแซ็กท์ จำกัด
สร้างครั้งแรกในปี พ.ศ. 2544 ในชิ่อ เลือดหงส์ ถูกนำมาสร้างครั้งที่ 2 ในปี พ.ศ. 2551 โดยได้เปลี่ยนชื่อเป็น แก้วล้อมเพชร เขียนบทโทรทัศน์โดย ทีมเอ็กแซ็กท์ กำกับการแสดงโดย สันต์ ศรีแก้วหล่อ นำแสดงโดยนักแสดงหน้าใหม่ ยุกต์ ส่งไพศาล, วรรณรท สนธิไชย, สิรีภรณ์ ยุกตะทัต, ชยธร เศรษฐจินดา, ชัยพล พูพาร์ต ร่วมด้วยนักแสดงมากฝีมืออีกคับคั่ง ออกอากาศครั้งแรก 25 พฤศจิกายน พ.ศ. 2551 - 22 มกราคม พ.ศ. 2552
เป็นเรื่องราวของเด็กสาวหน้าตาดีสองคน ที่มีฐานะและชาติตระกูลแตกต่างกัน ทั้งคู่ต้องพลัดพรากจากพ่อกับแม่ของตน เนื่องจากเหตุผลสำคัญบางอย่างของผู้เป็นมารดาอีกฝ่ายหนึ่ง ทำให้เด็กสาวทั้งสองต้องมีชะตาที่พลิกผัน ทำให้เธอต้องกลายมาเป็นศัตรูเพื่อต่อสู้ทั้งเรื่องชาติกำเนิดของตัวเอง และเรื่องของหัวใจที่ดันไปรักชายหนุ่มคนเดียวกัน
ชาช่า อัลเทอร์เมท
ชาช่า อัลเทอร์เมท หรือชื่อจริงว่า แคทเธอรีน อัลเทอร์เมท เกิดเมื่อวันที่ 27 สิงหาคม พ.ศ. 2521 เป็นนักแสดงชาวไทยลูกครึ่งอังกฤษ เข้าสู่วงการบันเทิงโดยการถ่ายโฆษณา และได้ถ่ายแบบลงหนังสือ "พจน์ อานนท์" จากนั้นมีผลงานภาพยนตร์กับทางไฟว์สตาร์ อย่างภาพยนตร์เรื่อง "ตุ๊ต๊ะ ต๋อมแต๋ม สุภาพบุรุษตัว ต." แสดงคู่กับ สมชาย เข็มกลัด ออกฉายปี 2537 จากนั้นชาช่าก็แสดงภาพยนตร์ทั้งบทนางเอกและแสดงสมทบในหลายเรื่อง อย่าง "กู๊ดบายซัมเมอร์ เอ้อเฮอ เทอมเดียว" (2539) แสดงร่วมกับ จอห์น ดีแลน (รับบทสมทบ) , "สติแตกสุดขั้วโลก" (2539) กำกับโดยพจน์ อานนท์ หนังทำเงินถึง 48 ล้านบาท , "อุแว้สวรรค์ มหัศจรรย์ข้ามโลก" (2540) ปี 2540 แสดงนำคู่กับ อัษฎา พานิชกุล กำกับ โดย ปัญญา นิ่มเจริญพงศ์ ,"ลับแลคนมหัศจรรย์" (2540) แสดงคู่กับสุระ ธีระกล และผลงานภาพยนตร์สะท้อนปัญหาวัยรุ่น ความรุนแรง เรื่อง "18 ฝนคนอันตราย" ออกฉายปี 2540 ซึ่งทำให้เธอได้รับรางวัลชมรมวิจารณ์บันเทิง ครั้งที่ 6 ประจำปี 2540 ในสาขาผู้แสดงสมทบหญิงยอดเยี่ยม
ด้านชีวิตส่วนตัวชาช่า แต่งงานใช้ชีวิตคู่กับสามีต่างชาติต่างวัย
อรจิรา แหลมวิไล
อรจิรา แหลมวิไล หรือ แป้ง เกิดเมื่อวันพฤหัสบดีที่ 14 กุมภาพันธ์ พ.ศ. 2528 เป็นนักแสดง เข้าวงการจากการที่ได้มีโอกาสทดสอบหน้ากล้องในวัย 18 ปี ก่อนจะโด่งดังจากภาพยนตร์เรื่อง "สายล่อฟ้า" ซึ่งเป็นผลงานเรื่องที่สองของแป้ง หลังเรื่องแรก สุริยะฆาต หนังฟอร์มยักษ์ ซึ่งไม่ประสบความสำเร็จเท่าที่ควรด้านชีวิตส่วนตัวก่อนหน้านี้เธอเคยคบหากับ ภูริ หิรัญพฤกษ์ , เกริกพล มัสยวาณิช , ระฟ้า ดำรงชัยธรรม ก่อนทำพิธีหมั้นกับ ร้อยตำรวจเอกทรงพันธุ์ กุลดิลก บุตรชายของพลตำรวจโทชัชจ์ กุลดิลก หลังทั้งคู่คบหากันได้ 2 ปี จัดพิธีเมื่อ วัน เสาร์ ที่ 29 กันยายน พ.ศ. 2555 ที่ห้องเลิศวนาลัย บอลลูม โรงแรมสวิสโซเทลฯ ต่อมา ได้ทำพิธีมงคลสมรสเมื่อ วัน อาทิตย์ ที่ 7 ตุลาคม พ.ศ. 2555 ที่ห้องลอนดอน โรงแรมพลาซ่าแอทธินี โดยมีอนุสรณ์ อมรฉัตร เป็นประธานในงาน
ในวันที่ 25 มีนาคม พ.ศ. 2558 แป้ง อรจิราได้ออกมาให้สัมภาษณ์ว่าเธอได้หย่าร้างกับสามีแล้ว เนื่องจากทัศนคติและการใช้ชีวิตที่ไม่ตรงกัน
ชิงร้อยชิงล้าน ซันไชน์ เดย์ (13 ตุลาคม , 22 ธันวาคม 2556)
Top Talk-About Actress 2011ดารานำแสดงหญิงที่ถูกกล่าวถึงมากที่สุด จาก มาลัยสามชาย จากงานประกาศ Mthai Top Talk-About 2011
น้ำยาลบคำผิด
น้ำยาลบคำผิด หรือ ลิควิดเปเปอร์ เป็นของเหลวสีขาวทึบใช้สำหรับป้ายทับข้อความผิดพลาดในเอกสาร และเมื่อแห้งแล้วสามารถเขียนทับได้ โดยปกติน้ำยาลบคำผิดจะบรรจุอยู่ในขวดเล็ก และมีฝาซึ่งมีแปรงติดอยู่ (หรืออาจเป็นชิ้นโฟมสามเหลี่ยม) ซึ่งจุ่มน้ำยาอยู่ในขวด แปรงนั้นใช้สำหรับป้ายน้ำยาลงบนกระดาษ
ก่อนที่จะมีการคิดค้นโปรแกรมประมวลคำ น้ำยาลบคำผิดเป็นที่นิยมอย่างมากสำหรับการพิมพ์เอกสารด้วยเครื่องพิมพ์ดีด
รูปแบบแรกสุดของน้ำยาลบคำผิดถูกคิดค้นขึ้นเมื่อ ค.ศ. 1951 โดยเลขานุการ Bette Nesmith Graham ผู้ก่อตั้งบริษัทลิควิดเปเปอร์ ด้วยการใส่สีขาวบรรจุลงในขวดนำ้ยาทาเล็บ ใช้พู่กันป้ายนำ้ยาสีขาวลงบนกระดาษที่พิมพ์คำผิด
เนื่องจากน้ำยาลบคำผิดประกอบด้วยตัวทำละลายอินทรีย์ (สารประกอบอินทรีย์ระเหยง่าย) น้ำยาที่ไม่ได้ใช้เป็นเวลานานจะข้นมากขึ้นตามเวลาเพราะตัวทำละลายจะระเหยไปในอากาศ ซึ่งอาจทำให้น้ำยาข้นเกินไปที่จะใช้ หรือบางทีก็แห้งกรังไปเลย ดังนั้นผู้ผลิตน้ำยาลบคำผิดบางรายจึงขายตัวทำละลายเป็นอีกขวดแยกต่างหากโดยเรียกว่า "ทินเนอร์" การใส่ทินเนอร์เพียงไม่กี่หยดลงในขวดก็ทำให้น้ำยากลับมาเป็นสภาพปกติ
ทินเนอร์ที่ว่านี้เดิมประกอบด้วยโทลูอีน ซึ่งถูกห้ามใช้เนื่องจากเป็นสารก่อมะเร็ง ในเวลาต่อมาได้เปลี่ยนไปใช้ 1,1,1-ไตรคลอโรอีเทน แต่ก็ถูกห้ามใช้อีกโดยพิธีสารมอนทรีออล (Montreal Protocol) เนื่องจากเป็นสารที่ทำลายโอโซนในชั้นบรรยากาศ จึงเปลี่ยนไปใช้ไตรคลอโรเอทิลีนซึ่งก็ไม่ได้ปลอดภัยจากเดิมมากนัก ปัจจุบันนี้ทินเนอร์ที่ใช้ในน้ำยาลบคำผิดมีส่วนประกอบของโบรโมโพรเพน
เพื่อที่จะหลีกเลี่ยงความไม่สะดวกที่จะใช้ตัวทำละลายอินทรีย์ ด้วยเหตุผลของความปลอดภัยและการสรรหา น้ำยาลบคำผิดบางยี่ห้อสามารถใช้น้ำเป็นตัวทำละลายได้ แต่ก็มีข้อเสียตรงที่ใช้เวลาแห้งนานกว่า และไม่สามารถใช้ได้กับหมึกบางประเภท ซึ่งจะทำให้สีหมึกปนกับน้ำยา
ตัวทำละลายอินทรีย์เป็นสารออกฤทธิ์ต่อจิตประสาทเมื่อสูดดมเข้าไปอย่างตั้งใจ ตัวทำละลายเช่นนี้เป็นสารสูดดมที่มีราคาถูกกว่าสารเสพติดเพื่อความผ่อนคลายชนิดอื่น การใช้น้ำยาลบคำผิดเป็นสารสูดดมสามารถทำให้หัวใจเต้นเร็วและผิดจังหวะ ซึ่งอาจนำไปสู่การเสียชีวิต ดังนั้นผู้ผลิตบางรายจึงใส่กลิ่นที่ไม่พึงประสงค์ลงไปในน้ำยาเพื่อป้องกันการใช้ในทางที่ผิดนี้
เมื่อไม่นานมานี้ น้ำยาลบคำผิดได้เปลี่ยนบรรจุภัณฑ์ให้คล้ายกับปากกา ปากกานี้จะมีสปริงอยู่ที่ปลาย ซึ่งเมื่อถูกกดลงบนกระดาษ น้ำยาจะไหลออกมาในปริมาณน้อย เมื่อเทียบกับแบบขวดแล้ว ปากกาลบคำผิดสามารถใช้กับเส้นเล็ก ๆ หรือพื้นที่แคบได้ แต่ไม่ได้มีแนวโน้มว่าจะใช้เวลาแห้งน้อยกว่าเดิม เพราะว่าพื้นที่ผิวหน้าในการระเหยนั้นมีขนาดเล็กกว่า
ตำบลช้างเผือก (อำเภอเมืองเชียงใหม่)
ตำบลช้างเผือก เป็นตำบลหนึ่งในอำเภอเมือง จังหวัดเชียงใหม่ ปัจจุบันมีทั้งส่วนที่เป็นองค์การบริหารส่วนตำบลช้างเผือก เทศบาลตำบลช้างเผือก ()) และบางส่วนยังอยู่ในเขตเทศบาลนครเชียงใหม่ ตั้งอยู่ทางทิศตะวันตกเฉียงเหนือของอำเภอเมืองเชียงใหม่ มีสถานที่สำคัญหลายแห่ง เช่น วัดเจ็ดยอด อนุสาวรีย์ครูบาศรีวิชัย พิพิธภัณฑสถานแห่งชาติเชียงใหม่ เป็นต้น
ตำบลช้างเผือก ได้รับการจัดตั้งจากพระราชบัญญัติสุขาภิบาลเมื่อ พ.ศ. 2495 หลังจากนั้นได้เปลี่ยนเป็นเทศบาล ตามพระราชบัญญัติ
เปลี่ยนแปลงฐานะของสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542 และได้รับการเลื่อนชั้นเป็นเทศบาลชั้น 5 
เมื่อ 22 กันยายน พ.ศ. 2543
ตำบลช้างเผือกมีพื้นที่ประมาณ 29.1 ตร.กม. (18,189.9 ไร่) โดยแบ่งเป็นพื้นที่องค์การบริหารส่วนตำบลช้างเผือก 23 ตารางกิโลเมตร และเทศบาลตำบลช้างเผือก 6.1 ตารางกิโลเมตร ลักษณะพื้นที่เป็นที่ราบติดเชิงเขาดอยสุเทพ ลาดเอียงจากทิศตะวันตกไปทิศตะวันออก มีความสูงจากระดับน้ำทะเลประมาณ 320 เมตร
เนื่องจากตำบลช้างเผือกมีพื้นที่ติดภูเขา ทำให้มีอากาศค่อนข้างเย็นสบาย อุณหภูมิสูงสุดประมาณ 27-29 องศาเซลเซียส ในเดือนเมษายน 
และอุณหภูมิต่ำสุดประมาณ 21-22 องศาเซลเซียส ในเดือนธันวาคม
ตำบลช้างเผือกมีอาณาเขตติดต่อ 4 ตำบลใน 2 อำเภอของจังหวัดเชียงใหม่
ตำบลช้างเผือกแบ่งออกเป็น 5 หมู่บ้าน ได้แก่
จากการสำรวจเมื่อปี พ.ศ. 2559 หากนับเฉพาะเขตองค์การบริหารส่วนตำบลช้างเผือกและเทศบาลตำบลช้างเผือก จะมีประชากรทั้งหมด 11,391 คน แยกเป็นในเขตองค์การบริหารส่วนตำบลช้างเผือก 2,176 คน และเทศบาลตำบลช้างเผือก 9,215 คน รายละเอียดตามตารางมีดังนี้
ตำบลช้างเผือก (แก้ความกำกวม)
ตำบลช้างเผือก สามารถหมายถึง